Pendarovski: Zemlje regiona bi mogle da pomognu dijalog Beograda i Prištine | EurActiv Serbia\nPredsednik Severne Makedonije Stevo Pendarovski procenio je da će biti "mogo teško" da brzo počnu pregovori Beograda i Prištine "sa nekakvom šansom za uspeh" i izrazio mišljenje da bi u dijalogu mogle da pomognu zemlje regiona.\nU intervjuu makedonskoj Televiziji Alsat M, koja program emituje pretežno na albanskom jeziku, on je rekao da je tu procenu napravio na osnovu onoga što gleda nekoliko poslednjih meseci i unutrašnje situacije u Srbiji i na Kosovu.\n"Ne mogu da vidim da postoji atmosfera kod glavnih učesnika, pa ako želite i kod međunarodng faktora, koji ima neke svoje sve nešto bitnije prioritete, koji će da pomogne. Možda možemo mi ovde, ne samo Severna Makedonija. Crna Gora zašto da ne? Možda u okolini, možda Bugarska i Mađarska, koja sad ima komesara za proširenje", rekao je Pendarovski.\nPrema njegovom mišljenju, Severna Makedonija je idealno pozicionirana da pomaže u dijalogu Srbije i Kosova, "kao država koja se graniči sa obe države na severu".\n"Mi ne možemo da rešavamo status Kosova i da budemo takav tip faktora. Mi možemo da pravimo regionalni ambijent u saradnji sa dve strane na jednom partitetnom osnovu, na jednom izbalansiranom osnovu i da pomažemo da se napravi ambijent", rekao je predsednik Severne Makedonije.\nPendarovski je istakao da sada govori načelno, a ne konkretno, mada bi, dodao je, voleo da tu bude i "nešto konkretno, praktično".\nUpitan da li misli da je "mini Šengen" korak ka Evropskoj uniji, predsednik Severne Makedonije je rekao: "Objektivno da!", objasnivši da to može da se vidi na nivou dokumenata koje učesnici potpisuju na susretima.\n"Ako je jasno do ovog trenutka da tu ne postoji zadnja namera da se restaurira Jugoslavija ili da se pravi balkanska alijansa jednih protvi drugih, po meni veoma je bitno da se prevaziđe sistemski problem ’mini Šengena’, a to je ne samo parcijalno, nego celovito zahvatanje svih šest zapadnobalkaskih država", rekao je on.\nPendarovski je dodao da mu je predsednik Srbije Aleksandar Vučić rekao da bi voleo da se u "mini Šengen" uključe i kosovski Albanci.\n"Možda je interesantno da vam kažem da u mojim razgovorima sa srpskim predsednikom, on nije sporio ovu ideju. Kaže, ja bih želeo i kosovski Albanci da se uključe, s tim što u srpskoj retorici, zbog poznatih razloga, oni koriste formulu pet plus jedan, jer ne priznaju Kosovo. Međutim, kaže, voleo bih da vidim i kosovske Albance za stolom u okviru ’mini Šengena’", naveo je predsednik Severne Makedonije.


Predrag Supurović blog | Dragan Varagić Blog\nPredrag Supurović blog\nPeđa Supurović je pravi pionir (veteran) srpskog Interneta, sa svojih 16-17 godina boravka u online okruženju! U online javnosti nije uvek baš omiljen, ali se svakako radi o osobi koja ima veliko iskustvo u poslovnoj primeni Interneta. Poznat je po većem broju zapaženih projekata – kao vlasnik sajta Užice.net, pokretač Jugoslovenske anti-spam inicijative, projekat Vokabular.org, besplatni domeni iz.rs (obratiti pažnju na sajt familije Supurović), itd.\nNegde od septembra meseca ove godine kreće sa intenzivnijim pisanjem na svom blogu. Napravio je određeni broj WP plugin-ova za blogove u ćirilici i latinici, piše i dalje o spamu i kako se boriti s njim, o Internet promociji (pročitati tekst o promociji bloga)…\nSvakako mogu reći da je Peđin blog jedno od mesta gde češće komentarišem na postove, što se očigledno ne dešava na puno blogova. Razlog za to je jednostavan: Ne pišem komentar na nekom blogu dok ne osetim potrebu da treba da komentarišem…\nPredrag Supurović blog, 10.0 out of 10 based on 1 rating\nAutor teksta: Dragan Varagić, 19/11/2008, RSS\n2 odgovora na Predrag Supurović blog\nNovember 19, 2008 at 10:06\nDragane, hvala na ovako lepim recima 🙂\nMislim da sam svako slovo kod Pedje procitao… Zaista dobra preporuka, A Pedja zna sta radi i to radi odlicno !!!


Ovo je bio peti vezani trijumf Katalonaca u nizu u svim takmičenjima, pa više nema sumnje da je Svetislav Pešić preporodio ekipu, što je prvo pokazao osvajanjem Kupa kralja, a zatim i ubedljivim pobedama u Evroligi.\nIpak, tim srpskog stratega se dosta mučio da savlada žilavu ekipu Burgosa. Fenomenalnu utakmicu je odigrao plejmejker Barselone Tomas Ertel, koji je postigao 26 poena i imao neverovatnih 13 asistencija, pomogao mu je i Ante Tomić sa 21 poenom i osam uhvaćenih lopti.\nKod domaćina najviše se istakao Saiz sa 18 poena, a imao je i šest skokova. Naš Goran Huskić ubacio je 10 poena, a bivši košarkaš Crvene zvezde Dion Tompson postigao je devet i na to dodao 11 skokova. Nekadašnji košarkaš Mega Bemaksa Vlatko Čančar zabeležio je tri poena.\nBarselona je druga na tabeli sa skorom 16-7, koliko imaju i Valensija i Baskonija, a prvi je Real Madrid sa 20-3, dok ekipi Burgosa sledi borba za opstanak pošto su 16. na tabeli sa učinkom 6-17, jednom pobedom više od prvog pratioca Betisa.


Ambasadori i zvaničnici BiH usvojili zajedničku izjavu o reformama energetskog sektora\nPremijeri oba entiteta Bosne i Hercegovine, Radovan Višković i Fadil Novalić, i ministar spoljne trgovine i ekonomskih odnosa BiH Mirko Šarović dogovorili su se da usklade stavove i podrže usvajanje zakona o električnoj energiji i gasu na nivou BiH u naredna tri meseca. Ovaj dogovor deo je Zajedničke izjave, koja se odnosi na električnu energiju, energetske kompanije, obnovljive izvore energije (OIE), energetsku efikasnost, i koja je usvojena na sastanku sa predstavnicima međunarodne zajednice održanom na 5. Energetskom samitu u Neumu.\nKako se navodi u saopštenju Energetske zajednice (EZ), ambasadori SAD, Velike Britanije i Nemačke, zamenik šefa Delegacije EU i direktor Sekretarijata Energetske zajednice održali su sastanak sa zvaničnicima BiH i entiteta kako bi razgovarali o napretku u energetskom sektoru.\nSvi učesnici su se saglasili da BiH u nekim oblastima ne ispunjava svoje obaveze kao potpisnica Ugovora o osnivanju Energetske zajednice.\nKada je reč o usvajanju zakona o električnoj energiji i gasu na nivou BiH u skladu sa zahtevima EZ, učesnici sastanka priznali su da postoji potreba da se preduzmu koraci za usklađivanje razlika između dva entiteta.\nDogovoreno je da u roku od tri meseca nakon sastanka, predstavnici ministarstava BiH i entiteta, uz podršku međunarodne zajednice, tehničke pomoći USAID i Sekretarijata EZ, usklade svoje stavove i podrže usvajanje zakona o električnoj energiji i gasu, navodi se u Zajedničkoj izjavi.\nKada taj propis bude usvojen, zakoni na entitetskom nivou će biti izmenjeni kako bi se osigurala usklađenost sa Trećim energetskim paketom EU.\nUčesnici sastanka su, takođe, naglasili da elektroprivrede u BiH moraju odmah da obave potpuno razdvajanje delatnosti, s obzirom da je ovo ključni korak za pokretanje reformi i aktivnosti u više oblasti povezanih sa tržištem električne energije.\nSekretarijat EZ: Fiksne fid-in tarife moraju biti ukinute\nEntitetske vlade, kako se navodi u Zajedničkoj izjavi, trebalo bi da pokrenu proceduru usvajanja izmena entitetskih zakona o promociji OIE i odgovarajućih podzakonskih akata kako bi se omogućila reforma modela za podršku OIE.\nU saopštenju Sekretarijata EZ navodi se da je na sastanku rečeno da postojeće šeme podrške OIE moraju biti reformisane i ukinute fiksne fid-in tarife kako bi se dodatno povećao udeo OIE u energetskom miksu BiH na finansijski održiv način.\nStrane su se saglasile da entitetski zakoni o energetskoj efikasnosti morati biti izmenjeni što je pre moguće kako bi se omogućila implementacija ESCO modela i obavezujućih šema za energetsku efikasnost (Energy Efficiency Obligation Schemes) i usvojili akcioni planovi na nivou BiH i entiteta u cilju ispunjavanja obaveza iz Direktive o energetskoj efikasnosti.\nU vezi sa kompanijom Elektroprenos BiH, potvrđeno je da je efikasan rad ovog preduzeća od vitalnog značaja za funkcionisanje elektroenergetskog sektora i dogovoreno da centitetske vlade hitno imenuju novo rukovodstvo.\nTagovi: Elektroprenos BiH, Energetska zajednica, ESCO, fid-in tarife, OIE, Treći energetski paket EU\nPočetna » Vesti » Električna energija » Ambasadori i zvaničnici BiH usvojili zajedničku izjavu o reformama energetskog sektora


Pridružite se akciji čišćenja i ozelenjavanja prostora ispod Brankovog mosta - Plezir\nEkologijaMarch 21, 2019\nPridružite se akciji čišćenja i ozelenjavanja prostora ispod Brankovog mosta\nOve subote u Beogradu se organizuje jedna lepa ekološki orijentisana društvena akcija na koju vas redakcija Plezir poziva. U nastavku vam prenosimo poziv udruženja Krokodil koje nam je isti uputilo.\nU subotu 23. marta u podne volonteri i građani okupljeni oko Udruženja KROKODIL i Trash Hero Belgrade udruženim snagama učestvovaće u akciji čišćenja i ozelenjavanja jedne od najzapuštenijih površina u samom centru grada: donjeg dela Fruškogorske ulice, Malih stepenica, Savske padine i prostora ispod Brankovog mosta.\nReč je o veoma interesantnom, ali strahovito zapuštenom prostoru koji dežurne službe uopšte ne održavaju, a prema kome se građani odnose sa izrazitim nemarom. Zbog toga će nakon ove koordinisane akcije sređivanja KROKODILov Centar I Jazz bašta, koji se nalaze upravo na ovoj lokaciji, na sebe preuzeti obavezu redovnog održavanja ovog potencijalno prelepog kutka u našoj prestonici. Nakon akcije čišćenja od 19 sati u KROKODILovom Centaru uslediće predstavljanje organizacije Trash Hero kao i razgovor na temu kako građani mogu da se uključe u njihov rad.\nOvom akcijom želimo da apelujemo na nadležne službe i institucije da obrate pažnju na higijenske uslove, ali I bezbednosne u samom centru grada na lokaciji kojom prolaze hiljade ljudi dnevno a koja je u potpunosti zapuštena.\nPozivamo sve građane da nam se pridruže i pomognu nam da očistimo i ulepšamo ovaj deo grada.\nTAGS: aktivizamčišćenje Beogradačišćenje gradaEkologijaPlezirPlezir magazin


Komercijalni menadžer Tventea Jan van Halst je izjavio da su u klubu potpuno iznenađeni i da nisu imali nikakve naznake da bi tako nešto moglo da se dogodi, preneli su holandski mediji.\nU Tventeu igraju dva igrača poreklom sa Kosova - Bersant Celina, koji je došao na pozajmicu iz Mančester sitija i Enis Bunjaki. Obojica igraju i za reprezentaciju Kosova.\n- Ovog popodneva se, posle sjajne atmosfere koju su napravili ultrasi iz grupe Vak-P, mogao videti transparent sa natpisom "Kosovo je Srbija". Takvom transparentu nije mesto na fudbalskom stadionu. Tvente istražuje kako se to dogodilo i ko je odgovoran - saopštio je klub iz Enšedea.


"Prva doza AstraZeneke 95% smanjuje rizik hospitalizacije"\nZdravlje Autor:N1 23. Feb. 202115:02\nBranko Rihtman Foto:N1\nMikrobiolog iz Velike Britanije Branko Rihtman kaže da su podaci iz Škotske pokazali da oksfordska vakcina, proizvođača AstraZeneka, koja je odnedavno i u Srbiji u upotrebi, smanjuje 95 posto slučajeve hospitalizacije kod ljudi koji su primili samo prvu dozu vakcine.\n“Ljudi treba da prime i drugu dozu, ali se kod oksfordske vakcine pokazalo da je najveća efikasnost da te dve doze budu odmaknute dovoljno, čak i do tri meseca”, rekao je Rihtman za N1.\nOn je naglasio i da je on lično primio drugu dozu tek nakon tri meseca i da ovi rezultati o efikasnosti vakcine govore da ona ljudima pruža zadovoljavajući nivo sigurnosti već posle prve doze.\nUpitan zbog čega je to tako, pa je i Institut Batut naveo da se druga doza prima posle 12 nedelja, a za druge vrste vakcina to se radi posle tri nedelje, on ističe da je u pitanju razlika među vakcinama, jer Fajzer i Moderna koriste liponanočestice, a Oksfordska koristi adenovirus. Naše telo reaguje drugačije i to su biološke razlike, a u oba slučaja naše telo proizvodi imuni odgovor, rekao je Rihtman.\nOn je naglasio da je bitno razumeti da, kada krene proces masovne vakcinacije, doktori i naučnici govore da se treba ponašati kako smo dokazali da vakcina radi.\n„Tokom vakcinacije dolazimo do novih saznanja šta je bolje, efikasnije ili jeftinije, učimo kako se to radi bolje i tako radimo. Menjaju se preporuke ako se nešto novo nauči“, rekao je Rihtman i dodao da smo u ovim slučaju naučili da je zbog efikasne vakcinacije prvom dozom moguće omogućiti da se veći broj ljudi vakciniše.\nUpitan da prokomentariše ranija zapažanja predsednika Aleksandra Vučića pojedinim državama da vakcinišu samo jednom dozom jer nemaju dovoljno za drugu dozu, on je naglasio da su se u Britaniji odlučili za prvu dozu na osnovu saveta naučnika i da su to veoma rano odlučili. Sada su, to, ističe, potvrdili i podaci koji izlaze u javnost, iz ispitivanja ljudi koji se vakcinišu i da je i dalje takva preporuka. „Ne znam ko savetuje predsednika Vučića, ali u Britaniji oslanjaju na savete naučne komisije“, kaže.\nNa pitanje da li je tačno da AstraZeneka nije dobra za južnoafrički soj virusa, on kaže da taj soj ima određene mutacije koje ga čine manje osetljivim na imuna tela koje proizvodi vakcina i možda nas ne štiti od zaraze, ali nas štiti od bolesti. Isto se, kaže pokazalo i za Fajezerovu vakcinu.\nŠta treba da znate pre odabira AstraZeneka vakcine\nKo ne sme da primi AstraZeneka vakcinu\nRihtman kaže i da i dalje ne zna da li je primio pravu vakcinu ili placebo, pošto je odavno učestvovao u istraživanju za koje se prijavio, ali da se oseća dobro i da će saznati da li je primio pravu vakcinu tek u julu kada bude na redu njegova starosna grupa.\nPrenosi i da se u Britaniji kreće polako sa otvaranjem, da se dižu mere, a vakcinisanje počinje da daje rezultate. „Imunizacija traje od Nove godine, već četvrtina stanovništa primila je vakcinu, 25 posto i prvi rezultati pokazuju da je ogromna redukcija u broju hospitalizovanih, posebno onih koji su prvi primili vakcinu – od 85 plus i 75 plus godina“, kaže.\nUpitan zbog čega važi nepoverenje prema Astrazenekinoj vakcini, on kaže da su razlike između efikasnosti koje se objavlju proizvod različitih merenja efikasnosti, te da se u slučaju Fajzera i Moderne ona meri po broji ljudi koji su prijavili da imaju simptome. Kod oksfordske vakcine mere se svi ljude koji se testiraju pozitivno ili negativno, iako nemaju simptome. Tako da je broj ljudi koji su testirani pozivitvno u oksforskoj vakcini puno veći ali i puno istinitiji, objasnio je.\nCilj je, kaže, da se proverava da li ste se zarazili, a ne samo da li obolite.\n"Predvorje pakla": Šest sati agonije u Infektivnoj klinici


Bijelo dugme sutra na Tušnju: Sve spremno za spektakl godine | Zivinice.ba\nPočetna » Događaji » Bijelo dugme sutra na Tušnju: Sve spremno za spektakl godine\tŠefik Gadžo03.06.2016 08:08\nBijelo dugme sutra na Tušnju: Sve spremno za spektakl godine\nNakon 27 godina Bijelo dugme će u subotu, 4.juna, ponovo svirati u Tuzli, na stadionu Tušanj.Sve je spremno za ovaj, kako mnogi kažu, najveći koncertni događaj ove sezone u BiH. Goran Bregović, Alen Islamović i Mladen Vojičić Tifa više su puta u toku promotivne kampanje napomenuli da se posebno raduju ovom nastupu, kako oni kažu „ pred našim ljudima“.\nNa stadionu Tušanj je u toku montiranje najsavremenije binske, svjetlosne i razglasne opreme kakva i dolikuje jednom ovakvom događaju, a po riječima producenta ovoga događaja Fikreta Vukalića Fantoma sve se odvija prema planiranoj dinamici.\nKapije stadiona Tušanj u subotu, za sve posjetioce će biti otvorene već od 18 sati.\nInteres za ovaj koncert je ogroman i očekuju se fanovi ove legendarne grupe iz cijele Europe. Tako da su već najavljeni dolasci iz Skandinavije, Njemačke, Austrije, Švajcarske … ali iz svih zemalja u regionu.\nKarte za ovaj jedinstveni spektakl možete kupiti online na www.kupikartu.ba i u Tuzli u CD Shopu MIDO a na sam dan koncerta i ispred stadiona Tušanj./Haris Dedić/


EL - Feneru 'derbi Bosfora' i priključak za 1/4 finale - Sportske.net\nEL - Feneru 'derbi Bosfora' i priključak za 1/4 finale\nPoslednji meč sedmog kola TOP 16 faze EL u grupi "E" igran je u Istanbulu, gde su gradski rivali Efes i Fenerbahče odmerili snage. Okršaj turskih timova pripao je ekipi naših Željka Obradovića i Nemanje Bjelice, dok je Duško Savanović ostao na poraženoj strani.\nMeč koji je najavljivan kao jedan od potencijalno najinteresantnijih u sklopu sedmog kola TOP 16 faze Evrolige bio je onaj u Istanbulu.\nU gradu koji spaja dva kontinenta sastali su se gradski rivali Anadolu Efes i Fenerbahče Ulker. Derbi Istanbula bio je jako značajan i sa aspekta borbe za plasman u četvrtfinale a čini se da je posle večerašnje pobede Fenerbahče ponovo u igri za plasman u eliminacionu rundu takmičenja.\nEkipa Željka Obradovića slavila je rezultatom 71:63 (24:24, 17:15, 13:14, 17:10) a utakmica je prelomljena tek u poslednjih pet minuta kada je Fener bio odlučniji i koncentrisaniji. Uoči poslednja tri minuta susreta Fener je napravio seriju 12:2 čime je rešio pitanje pobednika u inače neizvesnom susretu.\nNajefikasniji pojedinci na utakmici bili su Bojan Bogdanović sa 17 i Linas Kleiza sa 16 poena, dok je srpski internacionalac iz redova Efesa, Duško Savanović, ubacio 15 poena i tome dodao 2 skoka i 3 asistencije.\nNemanja Bjelica postigao je četiri poena za gostujući sastav uz šest ostvarenih skokova.\nNakon sedam odigranih kola u grupi "E" vodi Barselona sa skorom 7-0, drugu, treću i četvrtu poziciju zauzimaju Milano, Olimpijakos i Panatinaikos sa po 4 pobede i tri poraza.\nFenerbahče se večerašnjim trijumfom nad Efesom vratio u borbu za plasman u četvrtfinale, pošto nakon sedam odigranih utakmica ima skor 3-4, koliko Unikaha koja se nalazi na šestoj poziciji. Sedmo mesto u grpi pripada Efesu (2-5) a osmo Laboral Kući (1-6).


Juppe: Iran je počeo da se otvara - Klix.ba\nFrancuski ministar vanjskih poslova Juppe: Iran je počeo da se otvara\nFrancuski ministar vanjskih poslova\n16.2.2012. u 18:48\nPismo koje je Teheran poslao visokoj predstavnici Evropske unije za vanjsku politiku Britanki Catherine Ashton o iranskom nuklearnom programu pokazuje "početak otvaranja" Irana, ocijenio je francuski ministar vanjskih poslova Alain Juppe u četvrtak u Beču, nekoliko dana prije nove misije Međunarodne agencije za atomsku energiju (IAEA) u Iranu.\n"Ovo pismo je u našim očima još uvijek dvosmisleno, ali vjerovatno predstavlja početak otvaranja Irana", izjavio je Alain Juppe na konferenciji za štampu u Beču održanoj povodom konferencije o borbi protiv trgovine drogom u Afganistanu, koju organiziraju Ujedinjene nacije.\n"Imat ćemo priliku da testiramo iskrenost Irana prilikom misije IAEA-e", kazao je.\nNakon prve posjete krajem januara, nova delegacija IAEA-e na visokom nivou treba da bude u Iranu 20. i 21. februara kako bi odgovorila na pitanja o "mogućoj vojnoj dimenziji" njegovih nuklearnih aktivnosti.\n"Što se Francuske tiče, prva etapa neće biti ukidanje sankcija. Prva etapa je da Iran pokaže dobru volju", kazao je Juppe.\nGlavni iranski pregovarač o nuklearnom pitanju Said Džalili poslao je odgovor 15. februara Catherini Ashton, koja je 11. oktobra zatražila u ime pregovaračke grupe objašnjenja o nuklearnom programu i pitala na kojim temeljima bi mogli da se nastave pregovori prekinuti u januaru 2011.


Temperature su poslednjih dana u velikom delu Grčke bile visoke, a očekuje se da će sledećeg ponedeljka i utorka dostići 44 stepena Celzijusova, saopštila je grčka Nacionalna meteorološka služba, a prenosi agencija Rojters.\nSusednu Tursku su ove nedelje pogodili požari u kojima su četiri osobe stradale.\n- Narednih dana dolazi težak vremenski fenomen sa izuzetno visokim temperaturama i višednevnim toplotnim talasom - rekao je novinarima grčki ministar za zaštitu građana Mihalis Hrizohoidis, pozivajući istovremeno sve građane da pokažu najveći stepen odgovornosti i saradnje.\nŠef meteorološke službe Teodoros Kolidas je rekao da je ovaj toplotni talas okarakterisan kao "opasan" jer se očekuje da će trajati nekoliko dana - barem do sledećeg petka, a vrhunac će dostići u ponedeljak i utorak.\nVatrogasci u Grčkoj su u poslednja 24 sata suzbili više od 40 požara, saopštila je grčka vatrogasna služba.\nGrčka požar temperature meteo alarm


Hocu.ba Start-Up dan “Kreni” Banja Luka – Hocu.ba\nU ponedjeljak, 29.5.2017. godine, u prostorijama Hotela Jelena, Jovana Dučića 25, u Banja Luci, će se održati šesti start-up dan “Kreni”, nakon izuzetno uspješnih “Kreni” start-up dana u Tešnju, Sarajevu, Zenici, Ljubuškom i Bijeljini.\nUčesnici ovog projekta će imati priliku predstaviti svoje ideje iz različitih oblasti koje imaju komponentu društvene odgovornosti kako bi pomogli svojoj zajednici. Uz pomoć stručnjaka koji podstiču društveni razvoj, kreiraju poslovna rješenja i posjeduju znanje, vještine i kontakte koji utiču na ekonomske promjene u BiH, osobe sa najboljim idejama će imati priliku da dobiju savjete kako da na najbolji način projekti budu integrisani u njihovim zajednicama.\nNa ovim linkovima možete pogledati kako izgleda jedan start-up dan.\nAutor Hocu.ba praksa "Kreni" 2017 Banja Luka BiH inovatori kreativci lideri prilika START UP\n« Konferencija preduzetništvo za udruženja: Model za (ne)stabilnost\nCareer Planning Webinar / Webinar o planiranju karijere »


Poseta Jerg Heskens Ivanjičkoj Opštini – Portal Opštine Ivanjica\nJerg Heskens, savetnik predsednika Vlade za nemačka ulaganja u kabinetu predsednika Vlade Republike Srbije i njegov pomoćnik Marko Pećanac bili su u dvodnevnoj poseti ivanjičkoj opštini. Obišli su proizvodnju fabrike čarapa Proleter nakon čega je održan konstruktivni sastanak sa rukovodsvom na temu rešavanja svih problema koji su nastali u ovom preduzeću prethodnih meseci.\n-Realna očekivanja su da fabrika Proleter i u narednim godinama posluje u Ivanjici. U tom smeru su vođeni razgovori delegacije iz Vlade RS , rukovodstva firme i naravno predstavnika lokalne samouprave. Nadam se da ćemo u najkraćem roku uspeti da rešimo sve tekuće probleme, zajedničkim snagama normalizujemo proizvodnju na zadovoljstvo zaposlenih , rukovodstva i naravno čitave lokalne zajednice.-rekao je predsednik opštine Ivanjica, Zoran Lazović.\nGospodin Jorg Heeskens sa pomoćnikom Markom Pećancem obišao je i prostor, tačnije slobodne kapacitete površine preko 30 000 kvadratnih metara bivše Tepihare, sada u vlasništvu firme Darex DOO. Nakon toka posetili su nekadašnju fabriku Javor iz Ivanjice kao i čitavu industrijsku zonu na Senjaku. Opšti utisak je da postoji ‘’plodno tle’’ za investicije.\n-Otišli su zadovoljni ulivajući nam veru i nadu da će u što kraćem roku u Ivanjicu stići nove investicije a to će omogućiti i zapošljavanje naših sugrađana.-zaključio je prvi čovek ivanjičke opštine Zoran Lazović.\njorg Heeskens proleter\nOdluka o raspisivanju izbora za pojedine članove saveta Mesnih Zajednica LUKE i PRILIKE\njun 26, 2022, 6:59 pm


Toplotni talasi u regionu i širom sveta su jasna posledica klimatskih promena - Klima 101 Toplotni talasi u regionu i širom sveta su jasna posledica klimatskih promena - Klima 101\nTemperaturni rekordi obarani su prethodnih širom sveta. Naučnici upozoravaju da nas u budućnosti očekuje mnogo više ovakvih toplotnih talasa.\n30/06/2021 autor: Nemanja Milović\nProfesor Vladimir Đurđević sa Fizičkog fakulteta u Beogradu je u Instagram live razgovoru za klima101.rs prošle nedelje istakao da su za češće i intenzivnije toplotne talase odgovorne klimatske promene.\n„Ovo jeste vrlo redak događaj i posledica je klimatskih promena. Postojali su i u prošlosti toplotni talasi, posebno tokom leta, ali su bili daleko ređi i bili su apsolutno neka vrsta neočekivanog događaja. Sada u principu možemo svake godine da očekujemo nekoliko ovakvih situacija tokom leta.”\n„Trenutno se u Srbiji tokom leta dese dva ili tri toplotna talasa, pri čemu smo bliži tome da se dese tri, a tokom sredine dvadesetog veka je taj broj bio nula ili jedan. Pošto znamo da će u narednih nekoliko decenija naša planeta da se zagreje za dodatnih jedan stepen, to znači da će sredinom ovog veka broj toplotnih talasa da bude udvostručen u odnosu na sadašnje standarde.”, rekao je profesor Đurđević.\nCeo razgovor sa profesorom Đurđevićem o toplotnim talasima možete pogledati na sledećem snimku:


eu.me - Junker: Pružiti kredibilnu perspektivu zemljama Zapadnog Balkana\nJunker: Pružiti kredibilnu perspektivu zemljama Zapadnog Balkana\nsrijeda, 13 septembar 2017 10:48\nPredsjednik Evropske komisije Žan Klod Junker pozvao je Evropsku uniju da zemljama Zapadnog Balkana pruži kredibilnu perspektivu članstva i dodao da će u budućnosti EU imativiše od 27 zemalja članica.\n"Ako želimo više stabilnosti u svom susjedstvu, onda moramo održati vjerodostojnu perspektivu proširenja za Zapadni Balkan", poručio je Junker u govoru održanom u Evropskom parlamentu u Strazburu.\nOn je u svom govoru o Stanju Unije dodao da je jasno da neće biti daljeg proširenja tokom mandata ove Komisije i ovog Parlamenta.\n"Nijedan kandidat nije spreman. Ali nakon toga Evropska unija će imati više od 27 zemalja članica. Kandidati za pristup moraju dati najveći prioritet vladavini prava, pravosuđu i osnovnim pravima", kazao je Junker pred poslanicima Evropskog parlamenta.\nOn je istakao da to isključuje prijem Turske u bliskoj budućnosti.\nJunker je rekao da "vjetar ponovo duva u jedra Evrope" i da taj kontinent postaje ujedinjeniji dok dobija na ekonomskom zamajcu posle odluke Velike Britanije da istupi iz tog bloka.\n"Vratili smo Evropu u Uniju i Uniju u Evropu. Sve to me navodi da vjerujem da je vjetar ponovo u jedrima Evrope", rekao je Junker.\nPredsjednik Evropske komisije ukazao je da Evropa sada ima "prozor mogućnosti", ali je upozorio da on neće zauvijek ostati otvoren.\n"Iskoristimo zamajac što možemo više, uhvatimo vjetar koji nam duva u jedra", poručio je Junker i zatražio da se iskoristi trenutak jačanja jedinstva i privrednog rasta EU u cilju daljeg napretka.\nOn je naveo pet oblasti na koje će se Evropska komisija fokusirati u preostalih 16 mjeseci svog mandata: jačanje trgovinskog programa EU, nova industrijska strategija, borba protiv klimatskih promjena, bolja zaštita Evropljana od sajber napada i rad na pitanju migracija.\n"Vrijeme je da postavimo kurs za budućnost", poručio je predsjednik Evropske komisije i pozvao sve u EU da nastave razgovore o različitim scenarijima za budućnost Evropske Unije, ali i da pređu na konkretna djela u tom smislu.\nGovor predsjednika Evropske komisije Žan Klod Junkera mozete pogledati ovdje.


TAJNA PLAVE KUTIJE: Melanija Tramp poklonila Mišel Obami misteriozan dar (VIDEO) : Nadlanu.com\nObjavljeno 20. jan 2017. / 23:30:58\nKako prenosi B92, Melanija Tramp je bivšoj prvoj dami Mišel Obami predala poklon iz "Tifanija", u plavoj kutiji, ukrašenoj belom satenskom mašnom, što je odmah pokrenulo pitanja na društvenim mrežama, šta je to Melanija poklonila Mišel, ali i različita komična nagadjanja, poput onog da se u kutiji nalazi "glava glumice Gvinet Paltrou".\n- Donela si poklon - izgovorila je Mišel, a onda je usledila neprijatna situacija, jer je Mišel morala istovremeno da pozira za kamere, ali i da očima traži nekoga kome će dati plavu kutiju koju je upravo dobila.\nOnda je Barak Obama uskočio u pomoć svojoj supruzi, odnoseći kutiju unutra uz reči:\n- Ja ću se pobrinuti za protokol ovde.\nKako se navodi, nije iznenađujuće što se Melanija odlučila upravo za Tifani, s obzirom na to da se njihova zlatara nalazi na Petoj aveniji u Njujorku odmah pored Trampove "kule", a Tifani Tramp je upravo po njima i dobila ime.\nbarak obamadonald trampMelanija Trampmišel obama


Sjednica IO KSRS: Podrška Igokei, predložen format takmičenja “13+1” u Prvenstvu BiH – Sport Centar Sjednica IO KSRS: Podrška Igokei, predložen format takmičenja “13+1” u Prvenstvu BiH – Sport Centar\nKakva je sudbina košarkaške lige BiH trebalo bi da bude poznato do kraja ove sedmice.\nNaime, danas je u BanjojLuci održana sjednica Izvršnog odbora Košarkaškog saveza Republike Srpske, uz prisustvo predstavnika po pet muških i ženskih klubnova iz RS koji se takmiče u Prvenstvu BiH.\nNa zasjedanju je pružena jednoglasna podrška šampionu BiH, Košarkaškom klubu Igokea, koji je zatražio da, zbog učešća u ABA ligi i FIBA Ligi prvaka, ne nastupa u prvom dijelu sezone, već da se takmičenju pridruži u Ligi 6 ili Ligi 8, u zavisnosti od formata takmičenja.\nPodsjetimo, Igokea se obratila KSBiH sa tim zahtjevom, na šta su nešto kasnije reagovala tri kluba koja predstavljaju BiH u ABA 2 ligi (Široki, Spars Realway i Sloboda), koji su takođe tražili da budu oslobođeni igranja prvog dijela sezone.\nProuzrokovalo je to burnu reakciju preostalih klubova, a prije nekoliko dana održan žrijeb je takmičarskih brojeva, kojem nisu prisustvovali predstavnici klubova iz RS.\n“Danas je održana sjednica Izvršnog odbora Košarkaškog saveza Republike Srpske, u proširenom sastavu, odnosno uz učešće predstavnika klubova iz Republike Srpske koji igraju u muškoj i ženskoj ligi BiH. Na sastanku je donesen jednoglasan zaključak da liga u muškoj konkurenciji, koja broji 14 klubova, bude u format ‘13 plus 1’, odnosno da se klub koji je prvak BiH i koji igra dva paralelna takmičenja, a u ovom slučaju to je Igokea, pridruži ligi BiH u drugom dijelu šampionata. Moram da napomenem da ne govorim samo o Igokei, već i na sve buduće prvake BiH koji budu igrali ABA ligu i takmičenje pod okriljem FIBA. Zaključili smo da se takav dopis pošalje Upravnom odboru KSBiH do petka, kako bi se klubovi pripremili za licenciranje i kako bi mogli da se prijave za ligu BiH. To je bio jedinstven stav svih i muških i ženskih klubova koji nastupaju u Ligi BiH, dakle govorimo o pet muških i pet ženskih ekipa”, rekao je za Mondo predsjednik Košarkaškog saveza RS Boris Spasojević.\nKakve su alternative ako se KSBiH ogluši o zaključke KSRS?\n“Razgovaralo se o više pravaca i alternativa, bilo je i raznih prijedloga i svaki klub je iz svog ugla predlagao neke varijante. Međutim, mislim da smo mi dovoljno ozbiljni i zreli ljudi i podstaknuti smo samo košarkaškim pristupom kao i ostali članovi Upravnog odbora KSBiH, tako da mislim da će se naći kompromis. Napominjem ponovo, nije ovo samo stvar Igokee, već svih budućih šampiona BiH pošto nije ni košarkaški ni sportski da se igraju tri utakmice u toku jedne sedmice. Mislim da je stav jasan, s tim da je pročitano i saopštenje Košarkaškog saveza HB, koji također imaju takav pristup. To je, faktički, dvije trećine bh. klubova, koji zagovaraju takav način igranja, a i sastanak u Sarajevu, koji je održan prije otprilike dva mjeseca, išao je u tom pravcu. Jedanaest klubova je potpisalo da je takav način takmičenja najprihvatljivi. Nije to, dakle, samo stav klubova iz KS RS već i nekoliko klubova iz Federacije BiH. To je jedino pravo i sportsko rješenje, mislim da će Upravni odbor KSBiH to tako i prihvatiti i da će Prvenstvo, koje je zakazano za 3. oktobar, nesmetano da se odvija.”\nkkigokeakosarkaski savez rs


Danska policija saopštila je danas da je uhapsila 20 osoba nakon racije na nekoliko lokacija širom zemlje, a zbog sumnje da su se spremali da izvedu islamistički teroristički napad. Kako je rečeno, uhapšeni su pokušali da nabave eksplozivne naprave… »\nU Murmansku je sprečen pokušaj terorističkog napada koji je planirao pristalica ukrajinske ekstremističke organizacije „Desni sektor“. Federalna služba bezbednosti (FSB) je privela jedno lice koje je, kako se navodi, planiralo da izvede napad u… »\nSrbija danas 11.12.2019\nFSB munjevito reagovao. U Murmansku je sprečen pokušaj terorističkog napada koji je planirao pristalica ukrajinske ekstremističke organizacije "Desni sektor". Federalna služba bezbednosti (FSB) je privela jedno lice koje je, kako se navodi, planiralo… »


Evropska komisija je saopštila da je otvorila formalnu istragu o tome da li je "Gugl" prekršio pravila bloka o konkurentnosti favorizovanjem sopstvene tehnologije za prikazivanje reklama na internetu na štetu suparničkih oglašavača i marketinških servisa.\nKomisija želi da utvrdi da li je "Gugl" trećim stranama ograničio pristup podacima o korisnicima u svrhe reklamiranja na veb sajtovima i u aplikacijama.\n"Hiljade evropskih kompanija koriste naše proizvode za reklamiranje svakog dana da bi došle do novih mušterija i finansirale svoje veb sajtove", saopštio je "Gugl", preneo je AP.\nAmerička kompanija napominje da firme biraju njenu tehnologiju jer je "konkurentna i efikasna".\n"Gugl" dodaje da će i dalje konstruktivno sarađivati sa Evropskom komisijom da bi odgovorio na njena pitanja i ukazao na korist od svojih proizvoda za evropske firme i potrošače.


KRK: CZT – Konstantin | Double - Double\nKRK: CZT – Konstantin\nFebruary 17, 2015 Miloš L.\tLeave a comment\nBranioca trofeja u prvom kolu očekuje zanimljiv meč protiv domaćina kupa, ekipe Konstantina, koja je na protekle 2 utakmice postigla ukupno 207 poena.\nKonstantin je mlada ekipa sa samo 2 igrača preko 25 godina i bez izrazite zvezde koja igra timski i agresivno u odbrani uz dosta faulova ali i ukradenih lopti. Trenutno se nalaze na deobi druge pozicije u KLS sa Vojvodinom sa skorom 13-4. Od igrača treba izdvojiti omalenog plejmejkera Vladimira Veličkovića kao i talentovano krilo Danila Tasića. Veličković je najbolji asistent ekipe i dobar šuter za 3 poena sa 42% šuta na oko 3 pokušaja po utakmici. Mladi Tasić je prvi strelac ekipe sa 12 poena po meču, brojka koja bi bila i veća da često ne upada u probleme sa faulovima.\nZvezda dolazi na kup u punom sastavu. Jović se oporavio od povrede leđa čak je na utakmici protiv Cedevite i zakucao prvi put nakon povrede zgloba koju je zaradio na meču protiv Laboral Kuće u novembru. Dangubić jos nije zaigrao posle povrede stopala ali prema rečima Radonjića biće spreman za ovaj meč.\nKonstantin može da napravi Zvezdi problem niskim postavama gde svi mogu da šutnu spolja. Crveno-beli se ove sezone slabije snalaze protiv ekipa sa tim stilom igre ali u ovom meču zbog razlike u kvalitetu to ne bi trebalo da preterano dođe do izražaja. Konstantin pobede ostvaruje uglavnom odličnim šutem za 2 što će teško uspeti da ostvare protiv Zvezde koja protivnicima retko kad dozvoljava lagan šut za 2.\nTreba očekivati laganu pobedu Zvezde i veću miutažu za mlađe igrače u ekipi, najviše Tejića koji je odigrao odlično proteklih nekoliko utakmica i Rebića koji nakon odlične partije protiv Solnoka skoro pa da nije ni igrao. Problem za Zvezdu može predstavljati užasna šuterska forma Vilijamsa koji u poslednje vreme kao da ne može da pogodi okean sa broda.


U planu izgradnja zaobilaznice | Palelive.com\nPočetna Regija Rogatica U planu izgradnja zaobilaznice\nU planu izgradnja zaobilaznice\nROGATICA – Ministar saobraćaja i veza Republike Srpske Nedeljko Čubrilović razgovarao je danas sa načelnikom opštine Rogatica Tomislavom Puhalcem o izgradnji zaobilaznice u ovoj opštini u dužini od 5,6 kilometara.\nČubrilović je nakon sastanka rekao novinarima da bi izgradnja zaobilaznice mnogo značila za opštinu Rogatica, jer je na tom području planirana realizacija više privrednih projekata.\nPrema njegovim riječima, za izgradnju ove saobraćajnice biće izdvojeno više miliona KM, ali tačan iznos sredstava biće poznat kada bude urađen idejni projekat.\nČubrilović je napomenuo da je u narednom periodu planirana i izgradnja brze ceste od Višegrada do Rogatice i dalje do Sokoca i Pala.\nOn je istakao da je Vlada Srpske na području opštine Rogatica u posljednjih nekoliko godina uložila nešto manje od sedam miliona KM, od čega u rekonstrukciju putnog pravca do Borika četiri miliona KM i u dionicu prema Višegradu oko tri miliona KM\nNačelnik opštine Rogatica Tomislav Puhalac napomenuo je da je magistralni put glavna rogatička ulica i da je u toku izrada idejnog projekta zaobilaznice. On je najavio da će se raditi na eksproprijaciji zemljišta.\nPuhalac je naveo da je na sastanku razgovarano i o izgradnji određene infrastrukture koja je neophodna za realizaciju projekta u poljoprivredi za plasteničku proizvodnju i druge djelatnosti, za šta će biti potrebno izdvojiti između 100.000 KM i 200.000 KM.\nPuhalac je dodao da je bilo riječi i o rekonstrukciji mosta u centru Rogatice.\nSastanku je prisustvovao i poslanik u parlamentu Srpske Zoran Đerić koji je rekao da je jedan od strateških prioriteta za ovaj dio Republike izgradnja brze ceste Lukavica-Pale-Sokolac-Rogatica-Višegrad, jer bez brzih saobraćajnica nema razvoja ove regije.\nPrethodni članakUtvrditi stvrano stanje poljoprivrednih resursa\nNaredni članakPrevencijom protiv nasilja


DW analizira kako postati Crnogorac za pola sata - CdM\nDW analizira kako postati Crnogorac za pola sata\nTo nisu falsifikovani nego pravi pasoši Malte, Kipra, Mađarske, ali i naše zemlje. DW piše da se, kada neko da novac i dobije „zlatnu vizu“, niko više ne pita da li je to kriminalac ili terorista.\nMalteški bloger Manel Delia je ogorčen, kaže da su to mala vrata u Evropu koja niko ne nadzire i to je institucionalizovana prevara.\n“U teoriji, trebalo bi da postoji provjera, trebalo bi da postoji pažljiv postupak. Ali zakon je potpuno jasan: ako dođe terorista, ako dođe kriminalac, vlada ima pravo da mu dodijeli pasoš. Tu nema nikakvih problema.“\nPosebno Malta je proteklih godina uvijek iznova izazivala pažnju sa Rusima koje je bolje i ne pitati kako su došli do svojih miliona i koji su odjednom postali državljani male ostrvske države EU. I zvanični podaci o mjestu prebivališta tih novih građana su više nego sumnjivi, Delia je više njih pokušao da posjeti u svojoj novoj domovini, ali izgleda da nikad nisu kod kuće. Nije ni čudo-adrese tih bogataša su i benzinske pumpe ili nedovršene garaže.\nEvropska komisija izgleda da nije posebno zabrinuta. Portparol komisije Kristijan Vigand nam tek kaže da se „posmatra“ taj postupak izdavanja državljanstva i neograničenih viza: „Načela su određena međunarodnim pravom koje traži postojanje izvorne povezanosti države i njenih stanovnika. Kako je državljanstvo pretpostavka i za državljanstvo Evropske unije i prava koja to donosi, Komisija pažljivo prati modele investicija u neke članice gdje se nudi i državljanstvo.“\nVigand tvrdi da će Evropska komisija tokom ove godine objaviti i izvještaj o takvim „državljanstvima za ulagače“, ali nije jasno hoće li u njemu tek nabrojati članice koji trguju „zlatnim vizama“ ili će zatražiti neki postupak zbog toga što se to može protumačiti i kao puko podmićivanje.\nKada je riječ o pomenutoj „izvornoj povezanosti“ države i njenih državljana, bloger Delia nam objašnjava kako to izgleda postati Maltežanin: „Slete na aerodrom ili dođu na drugi način, tu su jedva pola sata da potpišu potrebne dokumente i dobiju pasoš i već su na putu dalje u Evropu. Nema šanse da mi provjerimo ko su oni, šta rade i zašto im je toliko stalo da kupe evropsko državljanstvo.“\nA mušterija ima i posao ide dobro-Malta je u samo nekoliko godina iz državnog deficita prešla u lijep plus, dijelom i zbog takvih trgovina pasošima. I nije jedina u Evropi koja to čini-tako je i Kipar jedna od članica EU čije „nove građane“ često pažljivije provjeravaju izvan te zemlje, nego što to čine u Nikoziji. Na primjer, od prošle godine je Kipranin postao i Oleg Deripaska, ruski oligarh koji je nedavno bio predmetom američke istrage o povezanosti Donalda Trampa sa Rusijom.\n„Zanimljivi“ novi Crnogorci\nKad već to ne čini Evropska komisija, onda su se novinari prihvatili istraživanja o takvoj praksi. Dio Globalnog konzorcijuma protiv korupcije je i projekat o izvještavanju o organizovanom kriminalu i korupciji OCCRP. Regionalna urednica OCCRP Džodi Mekfilips je bila zadužena za Crnu Goru, novu članicu NATO i kandidata za članstvo EU. Ona upozorava da, ako Podgorica zaista želi da postane članicom Unije, konačno mora prestati da prodaje svoje pasoše.\n„To je područje koje treba dobro posmatrati. Otkrili smo neke prilično zanimljive tipove koji su odjednom postali Crnogorci. Tome je teško odoljeti. Za državu koja je malena, kojom se ne vlada pretjerano dobro i koja je u finansijskim problemima, takva prodaja može promijeniti mnogo toga“, kaže ona.\nBivši premijer Tajlanda Taksin Šinavatra je jedan od najpoznatijih Crnogoraca.\nRejčel Ovens iz organizacije Global vidnes podsjeća na razlog što je neko spreman da plati i ogromnu sumu za evropski dokument: to nije samo pitanje pranja novca, nego i bezbjednosti jer se ta osoba onda može nesmetano kretati kroz čitavu EU. Ona smatra da nacionalne vlade nisu svjesne tog rizika po bezbjednost građana.\n„Čak i rođak sirijskog diktatora je uspio da dobije evropski pasoš, uprkos tome što je bio na popisu osoba na koje se primjenjuju sankcije SAD. Na taj način su ugrožene temeljne vrijednosti Evropske unije“, zaključuje Ovens.\nTagoviCrna Gora investicije Pasoši


Suštinske razlike - Stevan Filipović - Peščanik\nApokaliptične posledice napada nuklearnim bombama na Japan, avgusta 1945. godine su u velikoj meri odredile način na koji će se japanski narod i političari suočiti sa prošlošću i izgraditi novo, moderno društvo kakvo danas poznajemo. Uvek se sećam jedne jezive scene iz autobiografije slavnog japanskog reditelja Akire Kurosave, koji opisuje hodanje ulicama Tokija, u trenutku kad car Hirohito počinje da čita govor o potpisivanju kapitulacije, a stotine njegovih sunarodnika stoji ili kleči na ulicama, sa mačevima i noževima u rukama, spremni da počine harakiri – ako car naredi „časnu smrt“.\nKurosava kaže da nije mogao da veruje da bi se ti ljudi zaista poubijali na carevu naredbu, ali da je sama ta mogućnost predstavljala stravičan primer dokle je dominantna ideologija dovela japanski narod. No, umesto smrti, Japanci su izabrali život, što je podrazumevalo i suočavanje sa politikom i sistemom vrednosti koji su ih doveli do poraza. Moderni Japan nije izgrađen na nacionalizmu, imperijalnim pretenzijama, niti na mržnji prema Americi, državi koja ih je bombardovala i izazvala nemerljive patnje i stradanje civilnog stanovništva u Hirošimi i Nagasakiju. Pored svega ovoga, umesto mržnje i osvete, oni su ipak rešili da se obračunaju sa sopstvenim problemima, prihvate odgovornost za zločine koje su činili u Drugom svetskom ratu, i koncentrišu na disciplinovanu i strpljivu obnovu svoje, u svakom smislu, uništene zemlje.\nŠto ne znači da je tragediju poput atomske bombe moguće zaboraviti ili potisnuti. Ona je postala neizbrisivi deo (pod)svesti svakog Japanca i reakcije na nju su se manifestovale i još se manifestuju na različite načine. Čitav jedan podžanr japanskih filmova, poznat kao kaiju, nastao je kao reakcija na užase nuklearne radijacije. Posvećen je mutiranim čudovištima koja (najčešće) ustaju iz mora i terorišu i uništavaju japanske gradove, a svakako najpoznatije čudovište iz kaiju filmova je Godzila, iz istoimenog filma iz 1954. godine, koje je postalo pop-kulturna ikona na svetskom nivou. Samo je japanski filmski studio Toho snimio 28 filmova o Godzili, da ne pominjemo američke verzije, stripove, video igre, naučno-fantastične knjige… Pored Godzile imamo i Gameru (džinovska mutirana kornjača), Gidoru (troglavo leteće čudovište) ili Motru (monstruozni mutirani moljac!), i još čitav kontingent bizarnih stvorenja koja su nastala u talasu reakcije na posledice bombardovanja.\nSimboli novog Japana, od Kurosave do Godzile, preko mangi i anima, čudnih tinejdž subkultura i turista sa foto-aparatima, do sušija i visokih tehnologija, su svuda oko nas. Umesto izolacije, uspeli su da postanu nezaobilazni deo svetske kulturne baštine, i da uspostave vezu i dijalog sa celom planetom, a da i dalje ostanu „svoji“ i „posebni“.\nNažalost, serija prirodnih i drugih katastrofa koja razara Japan danas nam daje još jedan primer koliko su i razvijene zemlje, sa ekstremno disciplinovanim, obrazovanim i nesebičnim građanima, nemoćne u ovakvim situacijama. Ali, postoji suštinska razlika u načinu na koji se ti građani suočavaju sa posledicama neke katastrofe. Internetom kruži fotografija na kojoj hiljade Japanaca stoji mirno u savršeno formiranom redu za vodu usred grada koji izgleda kao da ga je upravo razvalio Godzila. Ispod toga je fotka par stotina građana Srbije koji, kao horda razularenih zombija, napadaju supermarket, a čuvari se obračunavaju sa njima metalnim kolicima (!). Ispod fotografije je natpis – „svinjski but na popustu, 299 dinara“.


EL: PAO poveo protiv Barselone, Real na Final 4\nKošarkaši Panatinaikosa pobedili su večeras u Atini ekipu Barselone sa 65:63 i tako poveli sa 2:1 u četvrtfinalnoj seriji Evrolige, a plasman na završni turnir u Londonu obezbedio je Real Madrid...\nČetvorica Srba u konkurenciji za MVP Evrolige\nSrpski košarkaši Duško Savanović, Nemanja Bjelica, Nenad Krstić i Miloš Teodosić nalaze se u izboru za najkorisnijeg igrača Evrolige.\nEL: CSKA ponovo ubedljiv protiv Kahe\nKošarkaši moskovskog CSKSA poveli su sa 2:0 u četvrtfinalnoj seriji Evrolige, pošto su večeras na svom terenu pobedili Kahu Laboral sa 90:68 (20:26, 24:11, 25:13, 21:18). Nove pobede za 2:0 u...\nEL: Pobeda Panatinaikosa u Barseloni\nKošarkaši Panatinaikosa pobedili su večeras u gostima Barselonu sa 66:65 (16:11, 11:21, 21:18, 18:15) i tako izjednačili na 1:1 u četvrtfinalu Evrolige.\nČelnici Panatinaikosa optužili sudiju Beloševića za poraz\nZa poraz od Barselone u prvom meču četvrtfinala Evrolige, čelnici Panatinaikosa optužili su sudijsku trojku i tražili da se ispitaju njihovi bankovni računi.\nEL: CSKA, Real i Olimpijakos poveli u četvrtfinalnoj seriji\nKošarkaši CSKA pobedili su u Moskvi ekipu Kahe Laboral rezultatom 89:78 (26:19, 24:16, 23:23, 16:20) u prvom meču četvrtfinalne serije Evrolige. Pobede je zabeležio Olimpijakos protiv Anadolu...\nEL: Barselona povela protiv Panatinaikosa u četvrtfinalu\nEL: Papanikolau MVP 14. kola\nPoznati četvrtfinalisti Evrolige, Kaha izbacila Sijenu\nKošarkaši Kahe Laboral plasirali su se večeras u četvrtfinale Evrolige, pošto su kod kuće pobedili Sijenu sa 76:64, dok je direktni rival Himki izgubio Olimpijakosa 79:70 u 14. kolu Top 16...\nDžavai najkorisni igrač 13. kola Evrolige\nAustralijanac Nejtan Džavai, nekadašnji centar Partizana, a sada košarkaš Barselone bio je najkorisniji igrač 13. kola Top 16 faze Evrolige.\nEvroliga je saopštila spisak kandidata za godišnje priznanje Zvezda u usponu, namenjeno košarkašima mlađim od 23 godine.\nEL: Kaha pobedila Himki, Alba iznenadila Žalgiris\nKošarkaši Kahe Laboral pobedili su danas na gostovanju Himki sa 86:82 u utakmici 13. kola Grupe F Evrolige.


Salvador Aljende - Blic Online\nČile obeležio 42. godišnjicu Pinočeovog puča\nGovoreći na komemorativnoj svečanosti povodom 42. godišnjice vojnog puča u Čileu, predsednica Mišel Bašele je u petak izjavila da se mora obelodaniti istina i da hiljade žrtava diktature još čekaju pravdu.\nČile ponovo otvara istragu o smrti Pabla Nerude\nČile ponovo otvara istragu o smrti pesnika i Nobelovca Pabla Nerude, jer postoje indicije da je bio otrovan, rekao je danas portparol čileanske vlade Fransisko Ugas.\nNeredi u Čileu na godišnjicu puča\nNa 41. godišnjicu puča u Čileu, kojim je svrgnut s vlasti socijalistički predsednik Salvador Aljende i počela vojna diktatura, danas su izbili nemiri.\nObeleženo 40 godina od državnog udara\nČile je incidentima, ali i pozivima na pomirenje obeležio 40 godina od državnog udara kojim je zbačena socijalistička vlada, a predsdik Salvador Aljende ubijen.\nČileanci se sećaju nestalih iz vremena Pinočea\nHiljade Čileanaca su se danas simboličnim ležanjem na zemlji i ulicama u prestonici Santjagu de Čile sećali onih koji su nestali za vreme diktatorskog režima generala Augusta Pinočea i koji još nisu pronađeni.\nSukobi u Čileu posle marša sećanja na žrtve prevrata 1973.\nNa desetine maskiranih demonstranata sukobilo se juče sa policijom nakon marša u znak sećanja na žrtve prevrata 1973, kada je svrgnut čileanski predsednik Salvador Aljende.\nAljendeova unuka pobedila na lokalnom nivou\nUnuka svrgnutog socijalističkog predsednika Čilea Salvadora Aljendea, Maja Fenrandez Aljende pobedila je u svojoj prvoj većoj političkoj trci, pošto je njena levičarska stranka povratila izgubljeni teren na lokalnim izborima širom zemlje.\nPosle 38 godina istrage u Čileu potvrđuju da je Aljende izvršio samoubistvo\nSANTJAGO - Nadležni sudija u Čileu zatvorio je konačnu istragu o smrti nekadašnjeg predsednika Salvadora Aljendea pošto je zvanična i merodavna autopsija potvrdila da se u slučaju njegove smrti tokom desničarskog vojnog puča 1973. radilo o samoubistvu.\nAljende ponovo sahranjen u Santjagu\nSANTJAGO - Bivši predsednik Čilea Salvador Aljende sahranjen je u krugu porodice u Santjagu nakon što su rezultati zvanične autopsije pokazali da je on izvršio samoubistvo tokom vojnog puča 1973. godine.\nSalvador Aljende biće sahranjen u krugu porodice\nSahrana bivšeg čileanskog predsednika Salvadora Aljendea, koji se ubio tokom državnog udara 11. septembra 1973, biće obavljena u krugu porodice.\nPatolozi potvrdili da je Aljende izvršio samoubistvo\nSANTIJAGO DE ČILE - Nekadašnji predsednik Čilea Salvador Aljende ubio se tokom vojnog puča 11. septembra 1973, saopštili su danas medicinski veštaci posle analize ekshumiranog tela bivšeg šefa države.\nPravosuđe otvara istragu o smrti Pabla Nerude\nSANTIJAGO - Čileansko pravosuđe prihvatilo je danas da otvori istragu o okolnostima smrti 1973. godine dobitnika Nobelove nagrade za književnost Pabla Nerude, posle svedočenja kojim se dovodi u sumnju da je Neruda izvrsio samoubistvo zbog teške bolesti.\nU Čileu potvrđeno da je ekshumirano telo Aljendeovo\nSANTJAGO - Pregledom zuba potvrđeno je da je telo ekshumirano iz groba Salvadora Aljendea pripadalo bivšem predsedniku Čilea, saopšteno je danas u Santjagu.\nEkshumirano telo Salvadora Aljendea\nPosmrtni ostaci bivšeg predsednika Čilea Salvadora Aljendea danas su ekshumirani u okviru istrage čiji je cilj da se utvrde okolnosti pod kojima je on izgubio život, tokom državnog udara Augusta Pinočea 1973. godine.\nOdobrena ekshumacija Salvadora Aljendea\nSANTIJAGO - Telesni ostaci bivšeg čileanskog predsednika Salvadora Aljendea biće ekshumirani u okviru istrage o kršenju ljudskih prava, odlučio je sud u Čileu.


Sud u Virdžiniji podržao Trampovu zabranu ulaska u SAD\nFederalni sudija u Virdžiniji je presudio da je opravdana privremena zabrana koju je američki predsednik Donald Tramp uveo za ulazak građana iz šest muslimanskih zemalja, javlja Rojters.\nTime se povećava šansa da ovu meru razmatra Vrhovni sud jer je sud u Virdžiniji doneo drugačiju odluku od sudova u Merilendu i Havajima koji su presudili da je Trampova zabrana nezakonita.\nSudija Entoni (Anthony) Tenga, koji je imenovan za vreme Džordža Buša (George Bush) odbacio je optužbe Saveta za američko-islamske odnose (CAIR) da je zabrana diskriminatorska jer je u najmanje 20 slučajeva onemogućeno spajanje razdvojenih porodica.\nGrađanima Irana, Libije, Somalije, Sudana, Sirije i Jemena vize biće blokiran ulaz u SAD u narednih 90 dana. Na prvobitnoj listi je bio i Irak, ali je sada uklonjen s liste pošto je pristao na veću saradnju s vladom SAD o proveri svojih državljana koji žele da putuju u SAD.\nZvaničnici Trampove administracije su naveli da je cilj nove uredbe isti - da spreči ulazak potencijalnih terorista, a da vlada razmotri sistem provere izbeglica i zahteva za vizu iz određenih delova sveta.


Prema planu rada "Beogradskih elektrana", grejna sezona počinje 15. oktobra i trebalo bi da traje do 15 aprila. Ali, kao što možemo videti hladni dani su tek pred nama!\nSutra će biti još hladnije, naročito ujutru, za kada je prognozirano 0 stepeni, a maksimalna dnevna biće 9.\nI jutra u petak i subotu biće veoma hladna, sa temperaturama 1 i 2 stepena, dok će dnevne biti - petak 10, subota 12, nedelja 14 stepeni Celzijusovih.\nU pripravnosti do 3. maja\nTo su nam potvrdili i u JKP "Beogradske elektrane" gde naglašavaju da će "biti u pripravnosti sve do 3. maja".\nTačnije, kako objašnjavaju, objekti će biti zagrevani danima za koje u "zadnjoj prognozi prethodnog dana ili u prvoj prognozi tog dana Republički hidrometerološki zavod (RHMZ) prognozira srednju dnevnu temperaturu na 12 stepena Celzijusa ili nižu".\nU slučaju da i posle 3. maja bude hladnije, tačnije RHMZ srednju dnevnu temperaturu prognozira na 12 stepeni ili nižu, nadležni mogu da nalože da se nastavi sa snabdevanjem toplotnom energijom i u tim danima, ukoliko postoje tehnički i tehnološki uslovi.\nDakle, s obzirom na to da će sve vreme narednih dana biti ispod 12 stepeni, da ćemo imati veoma hladna jutra, toplane bi trebalo da nastave da nas greju.


Tanja Fajon — Cenzolovka\nNovi sastanak Odbora za stabilizaciju i novi napadi predstavnika vlasti na evroparlamentarce. Na udaru, ovog puta - Tanja Fajon. Predstavnici SNS otvoreno su je optuživali za manipulaciju i zloupotrebu funkcije i prebacivali krivicu za sve negativne pojave u Srbiji na stranke opozicije koje su najavile bojkot izbora.\nFajon i Bilčik zabrinuti zbog ostavke Cvejića: Ima mesta da se stvari poboljšaju\nPosrednici Evropskog parlamenta za međustranački dijalogu u Skupštini Srbije, Tanja Fajon i Vladimir Bilčik, izrazili su zabrinutost zbog izlaska Slobodana Cvejića iz Saveta REM.\nFajon: Svaku neopravdanu istragu trebalo bi smatrati pritiskom\nSvaku neopravdanu istragu rada nevladinih organizacija, medija i pojedinaca trebalo bi smatrati pritiskom, ocenila je šefica Delegacije Evropskog parlamenta za saradnju sa Srbijom Tanja Fajon.\nTroje poslanika Evropskog parlamenta pozvalo je Evropsku komisiju da formira ekspertsku grupu koja bi sačinila izveštaj o zarobljavanju države i medija u Srbiji.\nKonferencija ENEX o slobodi medija: EU ne vidi očekivani pomak u Srbiji\nPiše Dušica Jovanović\nEU je posebno zabrinuta zbog govora mržnje i lažnih vesti u Srbiji, naročito kad one dolaze od vladajuće partije i ključnih medija, izjavila je Tanja Fajon, šefica Odbora EP za Srbiju, obraćajući se video porukom učesnicima konferencije ENEX-a - Udruženja najvećih privatnih TV emitera na svetu. Na dvodnevnoj konferenciji koja je održana u Beogradu, najviše je bilo reči o slobodi medija i rastućem populizmu u svetu.\nSrbija je u stanju svojevrsne političke krize u delikatnom trenutku uoči parlamentarinh izbora, ocenila je danas Tanja Fajon, šefica delegacije u parlamentarnom odboru za stabilizaciju i pridruživanje EU – Srbija, na okruglom stolu u Briselu posvećenom izbornim uslovima u Srbiji.\nPrepiska Tanje Fajon i Ane Brnabić na Tviteru zbog naslovnice NIN-a\nEvroposlanica Tanja Fajon reagovala je na komentar premijerke Srbije Ane Brnabić koja je uz naslovnicu nedeljnika NIN napisala da je to "dobra referenca za razgovor sa predstavnicima EU o nedostatku slobode medija u Srbiji".\nPotpuno sam posvećena procesu pristupanja Srbije Evropskoj uniji, izjavila je poslanica Evropskog parlamenta Tanja Fajon, upozorovši da se zemlja suočava sa problemima u pogledu nivoa demokratije, slobode medija i vladavine prava na tom putu.\nFajon na sastanku sa Vučićem: Zabrinutost za slobodu medija u Srbiji\nPredsednica Parlamentarnog odbora za stabilizaciju i pridruživanje Srbije i Evropske unije (POSP) Tanja Fajon u razgovoru sa predsednikom Srbije Aleksandrom Vučićem izrazila je zabrinutost za slobodu medija u Srbiji, ali je istovremeno čestitala na izradi medijske strategije.\nPredsednica Odbora Evropskog parlamenta za stabilizaciju i pridruživanje Srbije Evropskoj uniji Tanja Fajon izjavila je da se ne može reći da je politička situacija u Srbiji "idilična" i da je potrebno "posvetiti pažnju na odnos vlasti prema medijima i opoziciji".


U planu je da grad Beograd preuzme BG voz od JP "Železnice Srbije" - www.lobi-info.rs\nMarija K. 4. decembra 2018., 10:09 3.9k Views 2 Komentara\nGrad Beograd nema nameru da tramvajski i trolejbuski saobraćaj prepusti privatnim prevoznicima. Naprotiv, želimo da širimo šinski sistem u prestonici i da preuzmemo i BG voz, ako je to moguće – rekao je Vesić.\nKako je naveo, grad želi a proširi šinsku mrežu ka Zemunu i Višnjičkom polju. Trenutno se pregovara sa JP „Železnice Srbije“ o mogućnosti da grad Beograd preuzme i BG voz. Ideja je da novo preduzeće JP „Beogradski metro i voz“ bude vlasnik BG voza.\nA pošto je to šinski saobraćaj, prirodno je da im pripadaju i tramvaji. Zato je sigurno da će prevoz putnika trolejbusima, tramvajima i metroom obavljati samo naša preduzeća – kazao je Vesić.\nZašto se onda menja Zakon o komunalnim delatnostima, i zakonski daje ova mogućnost privatnim prevoznicima, nije jasno. Treba imati u vidu i da nijedan grad u Srbiji sem Beograda nema u upotrebi tramvaje i trolejbuse za prevoz putnika.\nU obrazloženju izmena Zakona koje je Ministarstvo građevinarstva, saobraćaja i infrastrukture dalo poslanicima, kaže se da je „suština uvođenja privatnog sektora u ove poslove, smanjenje fiskalnog pritiska na lokalni budžet, ubrzanje infrastrukturnih ulaganja i poboljšanje usluga“.\nZanimljivo je i to, da Ministarstvo predlaže donošenje ovog zakona po hitnom postupku! Kako tvrde, „zatečene probleme treba što pre rešavati“, i „ne postoje druge mogućnosti za njihovo prevazilaženje“.\nKorist će, navodno, prvenstveno osetiti javna preduzeća od kojih se očekuje da stalno poboljšavaju kvalitet usluge, a koja za to nemaju dovoljno novca. Na dobitku će biti i privatni sektor, koji će imati više mogućnosti za ulaganja i razvoj poslovanja.\nDa li će prelazak BG voza u vlasništvo grada dati neke pozitivne efekte i na kvalitet ove vrste prevoza, ostaje da se vidi.\nPrethodna objava Isplata otpremnina za radnike PKB-a počela krajem novembra\nSledeća objava Besplatna predstava za decu „Alvin i veverice“ ovog vikenda u CK „Vlada Divljan“\n4. decembra 2018. at 18:14 Copy Link of a Comment\nBG Voz bi trebao da se obraca do Panceva kao sto se nekada obracao.Treba ugovoriti sa gradom Pancevom finansisko pokrivanje troskova a postoji vec pruga koja se nekoristi a takpdje i izradjene stanice koje propadaju . Voz se obracao kada je radio jedan kolosek a sada su izgradjena dva . Izgradjeno treba maksimalno koristiti.\n7. decembra 2018. at 14:16 Copy Link of a Comment\nNije u interesu pančevačkog autoprevoznika „ATP“ da BG voz saobraća između dva grada


Matić: Predložena nova regulativa korak ka razvoju elektronske trgovine - Glas Podrinja\nDržavna sekretarka u Ministarstvu trgovine, turizma i telekomunikacija Tatjana Matić saopštila je danas da je je usvajanjem Predloga zakona o trgovini i izmena i dopuna Zakona o elektronskoj trgovini, učinjen značajan korak ka razvoju elektronske trgovine u Srbiji.\n"Nova regulativa u oblasti elektronskog trgovanja robom i uslugama, doprineće približavanju našeg tržišta evropskim i svetskim standardima, a i time i bržem razvoju naše digitalne ekonomije i društva", navela je Matić a prenela pres služba ministarstva.\nMatić je istakla da su Predlogom zakona o trgovini otklonjene nedoumice u vezi sa i "prodavnicama i platformama koje prodaju globalno i ne poznaju geografske granice".\n"Definiše se pojsm elektronske prodavnice i elektronske platforme, kao i najčešće korišćene oblike elektronske trgovine. Zatim, posebno se reguliše isticanje cena u e-trgovini, ustanovljena je razlika izmedju e-trgovine namenjene domaćem tržištu i one namenjene inostranom tržištu, a uvedene su posebne mere za suzbijanje sive ekonomije", navela je državna sekretarka.\nOna je podsetila i da Ministarstvo trgovine, turizma i telekomunikacija priprema Akcioni plan za razvoj e-trgovine, u okviru projekta "Jačanje elektronske trgovine u Republici Srbiji" koji sprovodi sa USAID-om.


Osnovna škola "Jožef Atila" - Novi Sad - Part 89\nU petak 23.05.2014. se organizuje velika akcija sakupljanja otpadnog papira. Sakupljanjem i reciklažom papira dopinosimo očuvanju šuma i zaštiti životne sredine. Ova akcija je humanitarnog karaktera. Sva prikupljena sredstva se uplaćuju za pomoć ljudima sa poplavljenih teritorija. Papir možete doneti u petak od 8:00 do...\nDragi Učenici, Roditelji, Kolege, Naša škola se priključuje sakupljanju humanitarne pomoći ugroženim sugrađanima sa poplavljenih područja. U dogovoru sa Crvenim Krstom sakupljamo najpotrebnije stvari: 1. Flaširanu vodu 2. Konzervisanu hranu 3. Pelene 4. Sredstva za higijenu U ovom trenutku garderoba i lekovi se ne sakupljaju. Vaš doprinos možete doneti u učionice pored...


Milijarder u panici: Raspada se soroševska, a rađa nova Evropa - Sputnjik Srbija\n09:50 01 Oktobar 2020\n07:00 14.02.2019 (osveženo 07:39 14.02.2019) Preuzmite kraći link\n„Soroš pokušava da plaši Evropljane. Ili će biti po mome, ili ćete glasati za one koji vode politiku kakvu ja želim, ili morate biti svesni da Evrope neće biti. Poređenjem sa Sovjetskim Savezom Soroš implicira i moguće probleme“, kaže Anđelković.\nAnđelković smatra da Soroš nije ulazio dubinski u analizu pravnog poretka EU i SSSR-a, već je načinio simboličko poređenje stavljajući akcenat na raspad, na sukobe i probleme, s namerom da plaši ljude, a ne da govori istinu.\n„Soroš želi Evropu bez identiteta, Evropu bez nacionalnih država kojom bi upravljala nadnacionalna elita u interesu nadnacionalnog kapitala, a to svakako podrazumeva odricanje od hrišćanskih vrednosti i tradicije evropskih naroda“, objašnjava Anđelković.\nOn ističe da Soroša plaši suverenistički preporod, mogućnost trijumfa nacionalno orijentisanih snaga koje uvažavaju državnost svojih nacija i država i koje drže do hrišćanske tradicije i vrednosti na kojima je Evropa vekovima bila utemeljena.\n„Radi se o jeftinom marketinškom triku, jer Evropa će se raspasti upravo zbog suprotnih razloga, ako izgubi svoju suštinu i ako se produži soroševska politika. Ako se Evropa od toga otrgne i vrati nacionalnoj tradiciji, onda možemo da očekujemo pravu Evropu u duhu vrednosti koje je zastupao De Gol, Evropu suverenih nacija međusobno povezanih u savez od Gibraltara do Urala. Evropu koja obuhvata i sadašnju Evropsku uniju, ali ima i dobre odnose i saradnju sa Rusijom.“\nAnđelković smatra da sve govori da će prave evropske snage pobediti, snage koje nisu evroskeptične, već su samo skeptične u odnosu na onu Evropu kakvu zagovara Soroš.\n„One nisu protiv povezivanja evropskih naroda na način koji njima odgovara. To su snage koje će po svemu sudeći trijumfovati na izborima, ali videćemo da li je to potpuna ili relativna pobeda. Da li će imati dovoljno snage da formiraju na nivou EU, uslovno rečeno, vlast.“\nAnđelković zaključuje da predstoji velika bitka, jer će i pored trijumfa pravih evropskih stranaka, sadašnje mejnstrim evropske, snage koje trenutno vladaju Evropom, pokušati da se grupišu i ponovo uspostave kontrolu.\nDžordž Soroš, Eu, SSSR, raspad


Bulatović smaknut iz osvete za ubistvo u Istočnom Sarajevu? - Istinito.com - Ne budi ovca!\nPočetna > BIH > Hronika > Bulatović smaknut iz osvete za ubistvo u Istočnom Sarajevu?\nBulatović smaknut iz osvete za ubistvo u Istočnom Sarajevu?\n10. Septembra 2019. Istinito538Leave a Comment on Bulatović smaknut iz osvete za ubistvo u Istočnom Sarajevu?\nTagged istinito istocno sarajevo novi sad ubistvo


Akcija čišćenja Provale u organizaciji Rotari kluba Smederevo - SDCafe.rs\nHome\tInfoDruštvo\tAkcija čišćenja Provale u organizaciji Rotari kluba Smederevo\nAkcija čišćenja ulaza u jezero Provala, omiljenog pecaroškog mesta, realizovana je u subotu, 14. Jula 2018. godine. Akcija je organizovana u sklopu dolaska rotary regate, “Đerdap 2018.”, koja se organizuje po sedmi put i traje 17 dana, a čiji je cilj razviti svest građana o potrebi očuvanja obala Dunava.\nNosilac projekta čišćenja Provale je Rotari klub Smederevo, uz partnersku saradnju sa svojim Interakt klubom Semendrija (članovi kluba deca ispod 18god, učenici Gimnazije Smederevo) i lokalnim ribarima i prijateljima Dunava. Domaćin regate i svih učesnika bio je Zoran Kuzmanović, vajar, koji je, uz pomoć Rotari kluba Smederevo, organizovao prigodan ručak u svom ateljeu za sve učesnike. Gost regate bio je Distriktni Guverner, gospodin Vladimir Matić, koji je svojim prisustvom dao značaj ovoj akciji.\n˝Nadamo se da će akcija, koju je zajedničkim snagama iznelo preko 30 učesnika svih generacija, biti primer građanima i motivisati ih da i sami pokrenu akcije za dobrobit zajednice, ali i da se uključe u akcije poput ove” istakao je za SDCafe.rs Marko Mitrašinović, predsednik Rotari kluba Smederevo.\nRotary klub Smederevo u tekućoj godini ima u planu još nekoliko veoma lepih akcija, kao doprinos lokalnoj zajednici, do kraja godine biće realizovana akcija – Gradski sat, na lokaciji kod vinskog grada. Takođe, očekuje se finalna saglasnost od strane Zavoda za zaštitu spomenika za realizaciju akcije – Teretana na otvorenom u sklopu Tvrđave Smederevo.\nJedna od najznačajnih akcija RC Smederevo je i Donatorska žurka – Smederevska Jesen 2018, koja se ove godine održava 7.Septembra u restoranu Vila Jugovo S, gde se prikupljena sredstva od donacija usmeravaju na tekuće projekte koje klub realizuje kroz unapred definisane projekte podrške razvoju lokalne zajednice u Smederevu.\nŽelezara može sama da se izdržava\nPoslao paket sa 27, vratio mu težak...


Ulica otvorenog srca za brigu o starijima\nKlovnovi, mađioničari, glumci i sreća\nPraznik će biti prilika da nešto učinimo da se svi zajedno dobro osećamo, poručila je v.d. direktora Ateljea 212 Ivana Dimić, najavljujući manifestaciju koju ovo pozorište organizuje svakog 1. januara\nVesti 30.12.2013. - 15:20h Autor: Tanjug\nTačno u podne, 1. januara, ispred Ateljea 212 će početi svečanost kojom će se simbolično otvoriti svi punktovi Ulice otvorenog srca, najavili su danas domaćini manifestacije i pozvali Beograđane i njihove goste da se toga dana priduže i humanitarnoj akciji "Pokret za brigu o starijima 65+".\n"Praznik će biti prilika da nešto učinimo da se svi zajedno dobro osećamo", rekla je v.d. direktora Ateljea 212 Ivana Dimić, najavljujući manifestaciju koju ovo pozorište svakog 1. januara organizuje u saradnji sa Turističkom organizacijom Beograda (TOB) i Skupštinom opštine Stari grad, pod pokroviteljstvom Skupštine grada Beograda.\nOvog puta, Ulica otvorenog srca će proteći u znaku "Pokreta za brigu o starijima 65+", akcije Fonda B92 koja za cilj ima zbrinjavanje najstarijih sugrađana u našoj zemlji, pod sloganom "Stari nisu stvari!".\n"Građani koji se pridruže šetnji Ulicom otvorenog srca, od Takovske do Makedonske, biće u prilici da, kupovinom suvenira i kroz donacije, pomognu u obezbeđivanju usluga teleasistencije za stare koji žive sami", rekla je koordinator akcije Milica Žebeljan.\n"Trg otvorenog srca i Deda Mraz biće kod spomenika knezu Mihailu", najavio je direktor TOB-a Miodrag Popović i dodao da će se na više punktova duž Ulice otvorenog srca simultano odvijati program u kome će učestvovati i mađioničari, klovnovi i ostali zabavljači.\nReditelj manifestacije Svetislav Goncić rekao je da će se, u duhu tradicije koja traje već deceniju, glavni umetnički program odvijati na pjaceti ispred Ateljea 212, gde će se pojaviti poznati glumci ove kuće, mlade zvezde i nekoliko gostiju iznenađenja.\nOn je dodao da će Ulični svirači Beograda, Teatar Mimart i artisti Cirkusfere biti samo neki od učesnika bogatog muzičko-scenskog programa, dok će humanitarni punktovi biti postavljeni ispred opštine Stari grad i zgrade Radio Beograda. Duž Makedonske i Svetogorske ulice biće raspoređene tezge na kojima će gosti Ulice otvorenog srca moći da kupe suvenire akcije "Pokret 65+", kao i rukotvorine umetnika i zanatlija, rekao je Goncić.\nUlica otvorenog srcaAtelje 212


Tvrđi stav Srbije\n“Budući status Kosova ne zavisi samo od Srbije nego i od međunarodnih činilaca. Ne zavisi samo od jedne zemlje koja igra značajnu međunarodnu ulogu u svetu, tu pre svega mislim na Rusiju, čiju principijelnu poziciju veoma cenim. Zavisi i od drugih zemalja koje su članice SB. Naš posao je da neprekidno ubeđujemo sve članice SB da održivost nezavisnosti Kosova nije moguća, da je to jedno nestabilno političko rešenje, da je na štetu mnogih zemalja i za stabilnost u mnogih regiona danas u svetu.”\nTvrdi stav Srbije dodatno je pojačao ministar prosvete Zoran Lončar, izjavom da nijedna nacionalna manjina u Evropi nema pravo na secesiju, i dodao da je za Srbiju "apsolutno neprihvatljivo" da predstavnici albanske manjine stvaraju drugu albansku državu na teritoriji Srbije:\n“Ne postoji problem KiM jer je pokrajina sastavni i neotuđivi deo teritorije Srbije. Postoji isključivo otvoreno pitanje pravog stepena autonomije za albansku nacionalnu manjinu. Srbija je spremna da razgovara o suštinskoj autonomiji što znači da je Srbija opredeljena da saglasno demokratskim principa garantuje albanskoj nacionalnoj manjini ostvarivanje svih njihovih legitimnih interesa u pokrajini.”\nIvan Vejvoda, izvršni direktor Balkanskog fonda za demokratiju, kaže da očekuje da će nova pregovaračka trojka, sastavljena od predstavnika SAD, Evropske unije i Rusije, biti efikasnija nego što je to bio slučaj sa Kontakt grupom. Nesumnjivo je da će oni, nakon neuspešnog pokušaja da se donese nova rezolucija Saveta bezbednosti, pokušati da približe stavove Beograda i Prištine, ali se još uvek ne može znati da li će tema predstojećih pregovora biti status Kosova, ili samo pitanja njegovog unutrašnjeg uređenja, kaže Vejvoda u razgovoru za RFE:\n“Veoma mnogo će zavisiti od toga sa kakvim predlozima će Beograd izaći i s druge strane da li su oni prijemčljivi za prištinsku stranu. Učešće Rusije u ovoj trojci mislim da je veoma bitno, to pokazuje da Rusija ima interesa da se ti stavovi približe i da se svi zajedno približimo rešenju koje će na kraju proizvesti tu toliko željenu stabilnost, odnosno nastavak stabilnosti i kretanja regiona ka evropskim integracijama.”\nRSE: Da li Srbija na neki način, po Vama, zauzima tvrđi kurs nego što je to bilo do sada i da li postoji prostora da Srbija učini još neki ustupak koji bi se shvatio kao izraz dobre volje?\n“Mislim da ćemo to moći da procenimo tek nakon početka ovih razgovora, odnosno ove šatl diplomatije.Mislim da bi bilo dobro da ta diplomatija pređe na neposredne razgovore jer tu onda može da se dođe do konkretnijih rezultata. Beogradska strana stoji pri svom stavu da će nastojati da se ne promene granice zemlje bez obzira na to kako trenutno izgleda praktična suverenost na KiM. Posrednici ova tri ambasadora će svakako gledati da uvaže one osnovne interese sa ciljem da se ide na efikasno pregovaranje koje treba da proizvede najmanji zajednički imenitelj na kraju procesa, tamo oko Nove godine.”


Delegacija Evropske unije u Srbiji, u saradnji sa kompanijom New Moment New Ideas, partnerstvom sa Gradskim vijećem za kulturu Novog Sada i Fondacijom „Novi Sad – Evropska prestonica kulture“, poziva sve mlade umjetnike između 18 i 35 godina iz Srbije, Zapadnog Balkana i Evrope da se prijave za učešće u inicijativi pod nazivom „Nacrtaj mi budućnost Evrope“ za kreiranje murala u Novom Sadu, ovogodišnjoj Evropskoj prestonici kulture.\nKroz mural, kao i aktivno učestvovanje u ostalim kulturnim aktivnostima u Novom Sadu, odabrani umjetnici će pokazati svoje umjetničko umijeće, njihovu viziju zajedničke budućnosti evropskog kontinenta i sposobnost osvrtanja na društveno angažovane teme.\nPrijave su otvorene u periodu od 25. februara do 18. marta, nakon čega će osam odabranih umjetnika zajedno oslikati zid na Keju žrtava racije tokom boravka u Novom Sadu od 18. aprila do 9. maja. Mural će svečano biti otkriven u okviru proslave Dana Evrope, 9. maja.\nSve prijave pregledaće renomirani žiri kojim predsjedava Lazar Sakan, idejni tvorac i kustos New Moment Gallery, u kojoj je tokom 12 godina priređeno nekoliko stotina značajnih izložbi i kulturnih dešavanja.\nOstale članove žirija čine dr Tijana Palkovljević Bugarski, direktorica Galerije Matice Srpske, konceptualni umjetnik Nikola Džafo i dva predstavnika Delegacije Evropske unije u Srbiji.\nUmjetnici koji žele da učestvuju u inicijativi, „Nacrtaj mi budućnost Evrope“ treba da popune formular za prijavu, pošalju kratku biografiju, portfolio, kao i skicu svog viđenja teme putem ovog linka, gdje takođe možete ispratiti sve detalje u vezi sa učešćem u inicijativi kao i dešavanja oko priprema i nastanka murala.\n#novi sad#Evropska prestonica kulture\nOsnovce iz BiH u hotelu u Srbiji dočekali užasni prizori, roditelji zgroženi\nIncidenti na protestima u Novom Sadu: Demonstrante gađali kamenjem, pa došlo do tuče


Katrougalos će u Briselu učestvovati na konferenciji o budućnosti Sirije\nBy Spiros Sideris / Објављено на: March 11, 2019\nGrčki ministar vanjskih poslova George Katrougalos posetit će Brisel kako bi učestvovao na trećoj konferenciji „Podrška budućnosti Sirije i regiona“, koja će se održati od 12. do 14. marta 2019. godine. Na marginama konferencije, grčki ministar će se sastati sa svojim turskim kolegom Mevlutom Čavušogluom.\nEU i UN će biti kopredsedavajući treće konferencije na kojoj će se nastojati da se međunarodna zajednica dodatno mobilizuje u okviru napora da se podrži sirijski narod i postigne trajno političko rešenje krize u Siriji, u skladu s Rezolucijom 2254 Vijeća sigurnosti UN-a.\nKako sirijski rat ulazi u devetu godinu, humanitarna situacija se i dalje pogoršava. Preko 11 miliona Sirijaca još uvek treba humanitarnu pomoć, a više od 5 miliona sirijskih izbeglica je raseljeno izvan zemlje.\nOslanjajući se na dva prethodna izdanja, konferencija će se baviti najkritičnijim humanitarnim pitanjima i otporima koji pogađa Sirijce i zajednice domaćina sirijskih izbeglica, kako unutar zemlje tako i u regionu. Posebna pažnja će biti posvećena pregledu perspektive sirijskih žena.\nKonferencija će potvrditi političku i finansijsku podršku međunarodne zajednice za sirijske susede, posebno za Liban, Jordan i Tursku. Napori Iraka i Egipta će takođe biti istaknuti.\nTo će biti i glavni događaj za Siriju i region 2019. godine.\nStotine sirijskih, regionalnih i međunarodnih nevladinih organizacija i organizacija civilnog društva će se okupiti u Briselu u okviru dijaloga na konferenciji.\nKonferencija će biti održana sa dan i po dijaloga, 12. i 13. marta 2019. godine, okupljajući više od 1000 učesnika: predstavnike civilnog društva iz Sirije i regiona, ministre i ključne ljude iz zemalja iz srijskog okruženja, zemalja donatora, regionalnih organizacija, agencija UN-a i Pokreta Crvenog krsta i Crvenog polumeseca.\nSvi bi oni trebali zajedno razmotriti ključne teme koje utiču na sirijski narod i međunarodni odgovor na krizu. Ovaj dan i po dug događaj će se održati u hemiciklu Evropskog parlamenta.\nU ishod ovog dijaloga će biti uključena i konferencija ministara spoljnih poslova 14. marta u zgradi Veća Evrope. Ovaj poslednji dan okupiće ministre spoljnih poslova na političkoj diskusiji o višestrukim aspektima krize u Siriji i obavezujućem delu konferencije.\nIstom prilikom će biti održana i izložba fotografija u Esplanadi Evropskog parlamenta, na kojoj će biti prikazani portreti sirijskih, iračkih, jordanskih i libanonskih korisnika EU projekata koje finansira EU Trust Fund u odgovoru na krizu u Siriji, koja će trajati do 18. marta.\nU utorak uveče 12. marta, na Lagrangeovim tačkama (Galerie Ravenstein 19) održaće se koncert „Zajedničko tlo: pevajmo za Siriju“. Na ovom interaktivnom muzičkom događaju će se, između ostalih, predstaviti i pevač iz Sirije, Khaled al Hafez.\nVisoka predstavnica Federica Mogerini i specijalni izaslanik UN-a za Siriju Geir Pedersen biće domaćini susreta sa sirijskim ženama u sredu, 13. marta. Tu će se okupiti vodeće ženske ličnosti civilnog društva u Siriji, ministri spoljnih poslova, kao i predstavnici EU i UN-a. Večera će biti jedinstvena prilika da se čuju mišljenja sirijskih žena u pogledu budućnosti njihove zemlje. Ovaj događaj će se održati u Palais d’Egmont / IBNA


Poletan: Zvezdini ciljevi najviši, hoćemo i regionalnu titulu - Radio televizija Pančevo\n27. maja 2021. 27. maja 2021. 0139\nZvezda u regionalnoj ligi, kao i u Superligi Srbije, ima najviše ciljeve, želimo da osvojimo obe titule i izuzetno smo motivisani da to uradimo, izjavio je kapiten boksera crveno-belih Sandro Poletan uoči starta regionalne lige.\n“Imali smo tokom sezone dobrih mečeva, jedini smo u domaćoj ligi bez poraza i motivisani smo da na isti način započnemo regionalnu ligu. Čeka nas Maribor, daćemo sve od sebe i verujem da možemo da ostvrimo cilj”, rekao je Poletan.\n“Svaki segment je bitan i taj istorijski datum biće veliki podstrek za pobedu, a potom i za osvajanje titule. Ne znam još rivala, ali pretpostavljam ko će da bude. Svaka ekipa će se pojačati, biće jaki timovi, neće niko izaći lagano pred nas, na nama je damo 100 posto i da ne sumnjamo ni najmanje u svoje kvalitete i svoj rad”, istakao je Poletan.


PANIKA U VAZDUHU: Posle drame na 11.000 metara, avion Zlatibora Lončara prinudno sleteo : Nadlanu.com\nObjavljeno 27. apr 2015. / 09:24:22\nMinistar zdravlja Zlatibor Lončar krenuo je u prošlu sredu u Kopenhagen na službeni sastanak s predstavnicima Svetske zdravstvene organizacije, ali je na samom početku leta detektovan kvar na avionu, zbog čega se letelica hitno vratila za Beograd.\nLončar je put Kopenhagena krenuo redovnim letom „Er Srbije“ 22. aprila u 18.10, a posle samo pola sata počela je panika na nebu. Incident se dogodio svega pet dana nakon što se vladin avion s predsednikom Srbije Tomislavom Nikolićem i njegovom pratnjom vratio s pola puta ka Rimu zbog, kako se kasnije ispostavilo, prosute kafe koja je izazvala pravu dramu.\n- Pola sata posle poletanja saopšteno nam je da se avion „Er Srbije“ pokvario. Među putnicima je bio i ministar zdravlja Zlatibor Lončar. Iako su nas uveravali da će sve biti u redu, ljudi su se uplašili i uspaničili. Nikome nije prijatno kad čuje da na visini od 10.000 ili 11.000 metara postoji problem na avionu, pa čak i kad nas posada uverava da je sve u redu - rekao je za Kurir jedan od putnika i dodao da je samo zahvaljujući profesionalnoj posadi sve prošlo dobro.\nNakon povratka na aerodrom „Nikola Tesla“ putnicima je obezbeđen drugi let za Kopenhagen koji je Lončar odbio i napustio luku u Surčinu.\nDo zaključenja broja nismo dobili komentar ministra zdravlja o ovom događaju.


Mondo\t19.01.2017 11:24\nStevanu Josiću, zvanom Sima Strahota koji je osumnjičen da je ubio Darija Roklicera i bivšeg vođu navijača Vojvodine Dragana Jovanovića Gidru ispred novosadskog lokala „Moja kafanica“, produžen je pritvor zbog opasnosti od bekstva.\nKako je saopštio novosadski Viši sud, preostalim osumnjičenima u ovom predmetu, Miroslavu Knežiću zvanom Kimi, koji je osumnjičen za skrivanje Strahote i posedovanje oružja, kao i policajcu Vladimiru Kezmiću koji je radio u obezbeđenju lokala, a koji se sumnjičio za neprijavljivanja krivičnog dela i učestvovanje u tuči ukinut je pritvor.\nPritvor je ukinut i Petru Radoviću, Miletu Nikoliću, Andrei Čizmić, Borislavu Čoloviću koji su se sumnjičili za neprijavljivanje krivičnog dela.\nU sudu napominju da su oni pušteni pošto su sprovedene sve dokazne radnje zbog kojih im je određen pritvor.\nPodsetimo, ubistvo se dogodilo 21. decembra prošle godine nakon tuče ispred kafane. Za ubistvo je osumnjičen Strahota, koji je prema ranijim saznanjima iz istrage nakon tuče ubio Roklicera i Jovanovića udarcima drvenom palicom.


Dodik: Očekujem pobjedu koja će negirati priče o Srpskoj kao podijeljenom društvu (video) – Zvornik Danas\nNaslovna/naslovna/Dodik: Očekujem pobjedu koja će negirati priče o Srpskoj kao podijeljenom društvu (video)\nBEOGRAD – Predsjednik Republike Srpske Milorad Dodik izjavio je da očekuje pobjedu koalicije SNSD-DNS-SP na izborima koja će negirati sve priče o Srpskoj kao podijeljenom društvu.\nOn je za „Sputnjik“, nakon glasanja u Laktašima, poručio da Srpska nije podijeljeno društvo i da u njoj postoji dominantna većina koja ima podršku naroda.\n„Očekujem da će moja koalicija dobiti oko 70 odsto glasova, što je dominantna većina i snaga. Za moju partiju /SNSD/ očekujem oko 40 odsto i to je nešto što nam daje sigurnost da ćemo pobijediti. Vjerujem u veliku pobjedu, i moju i Željke Cvijanović. Da nije nepristojno, već sada bih proglasio pobjedu, ali sačekaćemo do večeras da to uradimo i formalno“, rekao je Dodik.\nOn je napomenuo da je Srpska u posljednjih 20 godina bila objekat nasilja visokih predstavnika u BiH, koji su kršili međunarodno pravo, Dejtonski sporazum i ustav BiH, pa u BiH vlada situacija u kojoj Ustav i realnost nisu u saglasju.\nDodik je rekao da se to mora promijeniti, a da bi više od 200 zakona koje je nametnuo visoki predstavnik trebalo preispitati, što će, kako je naveo, biti njegov posao kao srpskog člana Predsjedništva BiH.\n„Želim da Srpsku vratim na mjesto koje joj pripada, uključujući i mjesto dominantnog političkog subjekta u BiH. Ako toga ne bude, mi nemamo ni potrebe da budemo u BiH“, rekao je Dodik.\nPredsjednik Republike Srpske naveo je da je protekla izborna kampanja bila naporna jer je želio da obiđe svako mjesto i da ostvari direktan kontakt sa ljudima, navodeći da je za 28 dana imao 106 mitinga, dao više od trideset intervjua, obavljao poslove predsjednika Srpske i imao desetine raznih sastanaka.\nDodik je istakao da je zadovoljan što „i pored povišenog tona nekih izjava i pokušaja podrivanja, nije bilo posebnih ekscesa tokom kampanje i neposredno pred izbore“.\n„Postojali su razni aktivisti, razne grupe, koji su pokušali da utiču na izbore i da izazovu čak i nemire ili nasilje, ali sve je prošlo bez toga, tako da mogu da ocijenim da je kampanja bila u okviru zakona i da nije bilo nikakvih posebnih neočekivanih događaja“, rekao je Dodik.\nOn je dodao da od opštih izbora u BiH očekuje ono što se dvije godine ranije dogodilo na lokalnim izborima u Republici Srpskoj, kada je koalicija koju predvodi pobijedila u većini opština i gradova Srpske.\nizbori 2018 milorad dodik snsd\nOpšti izbori u BiH - završeno glasanje (foto)


Tolerancija, inkluzivnost i fleksibilnost ključni za zadržavanje talenata | Biznis i Finansije\n/ Vesti / Tolerancija, inkluzivnost i fleksibilnost ključni za zadržavanje talenata\nNakon godine obeležene značajnim geopolitičkim i društvenim promenama, milenijalci i generacija “Z” insistiraju da kompanije pojačaju napore kako bi imale širi uticaj na svet oko sebe, pokazuje sedmo Deloitte-ovo istraživanje o milenijalcima - „Millennial Survey 2018“.\nRedakcija BIF on 02/07/2018 - 12:51 in Vesti, Politika i društvo, Slajder\nNakon godine obeležene značajnim geopolitičkim i društvenim promenama, milenijalci i generacija “Z” insistiraju da kompanije pojačaju napore kako bi imale širi uticaj na svet oko sebe, pokazuje sedmo Deloitte-ovo istraživanje o milenijalcima – „Millennial Survey 2018“.\nIako lideri počinju da se bave društvenim temama, milenijalci postaju skeptičniji u odnosu na motivisanost i etiku kompanija. U istraživanju je učestvovalo 10.455 ispitanika iz 36 zemalja. Skoro 1.850 ispitanika generacije „Z“, iz šest zemalja, koji su upravo kročili na tržište rada takođe su izneli svoje stavove o poslovanju kompanija.\nPoslednja dva Deloitte-ova istraživanja pokazala su da su milenijalci više verovali u motivisanost i etiku kompanija. Međutim, u 2018. godini, došlo je do dramatičnog preokreta, jer je mišljenje o kompanijama na najnižem nivou u poslednje četiri godine. Danas manje od pola milenijalaca veruje da se kompanije ponašaju etično (48% naspram 65% u 2017.) i da su lideri posvećeni poboljšanju društvene zajednice (47% naspram 62%).\nKao što je istaknuto poslednjih šest godina, milenijalci – i sada generacija „Z“ – zahtevaju značajniju ulogu kompanija u društvu i većinom smatraju da poslovni uspeh treba meriti izvan finansijskog učinka. Oni veruju da poslovni prioriteti moraju biti: otvaranje novih radnih mesta, inovacije, poboljšanje života i karijere zaposlenih, kao i pozitivan uticaj na društvo i životnu sredinu. Međutim, na pitanje na šta su fokusirane njihove kompanije naveli su da stvaraju profit, da povećavaju efikasnost i da proizvode ili prodaju robu i usluge – tri oblasti za koje smatraju da se na njih treba najmanje fokusirati. Oni razumeju da kompanije moraju ostvariti profit kako bi mogle da se bave prioritetima milenijalaca, ali veruju da bi trebalo da postignu ravnotežu drugih ciljeva uz finansijski učinak.\n„Rezultati ovogodišnjeg istraživanja ukazuju na to da su brze društvene, tehnološke i geopolitičke promene prošle godine uticale na stavove milenijalaca i generacije „Z“ o biznisu, a to bi trebalo da bude poziv za buđenje liderima”, rekao je Punit Renjen, izvršni direktor Deloitte Global. „Mladi talenti smatraju da su poslovni lideri previše zaokupljeni prihodima i da ne razmišljaju o doprinosu društvu u celini. Kompanije treba da identifikuju načine na koje mogu pozitivno uticati na zajednice u kojima rade i da se fokusiraju na pitanja poput raznolikosti, inkluzije i fleksibilnosti ukoliko žele da steknu poverenje i lojalnost milenijalaca i pripadnika generacije „Z“, kaže Renjen.\nDok se mišljenje milenijalaca o poslovanju kompanija značajno pogoršava, njihovo poverenje u političke lidere je na još nižem nivou. Na pitanje da li određene grupe – uključujući nevladine organizacije/neprofitni sektor, poslovne lidere, religijske lidere i političke lidere – imaju pozitivan ili negativan uticaj na svet, samo 19% milenijalaca veruje da političari imaju pozitivan uticaj (naspram 71 procenat onih koji misle da imaju negativan).\nPoređenja radi, 44 odsto milenijalaca veruje da poslovni lideri mogu da ostvare pozitivan uticaj, i oni i dalje imaju neku veru u sposobnost kompanija da mogu da donesu značajne promene u društvu. Tri četvrtine milenijalaca veruju da multinacionalne korporacije imaju potencijal da pomognu u rešavanju ekonomskih, ekoloških i društvenih izazova. Ovi nalazi pokazuju da milenijalci veruju da kompanije moraju da se uključe u poboljšanje društva nezavisno od kreiranja radnih mesta i generisanja profita.\nNivo lojalnosti opada; raznolikost/inkluzija, fleksibilnost ključni za zadržavanje talenata\nNivo lojalnosti je isti kao i pre dve godine. Među milenijalcima, 43 odsto želi da napusti svoju kompaniju u naredne dve godine, a samo 28 odsto bi ostalo duže od pet godina. Među milenijalcima koji žele da napuste svoje poslodavce u naredne dve godine, 62 odsto smatra privremene poslove održivom alternativom punom radnom vremenu. Lojalnost je čak i niža među pripadnicima generacije „Z“ sa 61% onih koji bi napustili trenutni posao u naredne dve godine ukoliko bi dobili bolju ponudu.\nMilenijalci i generacija „Z“ su veoma svesni da četvrta industrijska revolucija oblikuje radno okruženje i osećaju da postoji potencijal da se ljudi oslobode rutinskih aktivnosti i više fokusiraju na kreativan posao. Međutim, mnogima ove promene nisu lake. Sedamnaest odsto svih anketiranih milenijalaca, i 32% onih čije organizacije već koriste tehnologije 4. industrijske revolucije, osećaju strah od dela ili svih poslova koji će biti zamenjeni. Takođe, manje od četiri od 10 milenijalaca i tri od 10 pripadnika generacije Z osećaju da imaju veštine koje će im biti potrebne da ostvare uspeh, i traže posao koji bi im pomogao da se pripreme za novu eru.\nIspitanici traže smernice koje su daleko šire od tehničkih znanja. Mladi profesionalci naročito žele da izgrade mekše veštine kao što su samopouzdanje, međuljudske veštine, a generaciji „Z“ su naročito važni etika i integritet. Po njihovom mišljenju kompanije ne odgovaraju na njihove potrebe za razvojem. Samo 36 odsto milenijalaca i 42 odsto generacije „Z“ kažu da su im poslodavci pomogli, razumeli i pripremili za promene koje donosi četvrta industrijska revolucija.\nIzveštaj 2018. zasnovan je na stavovima 10.455 milenijalaca ispitivanih u 36 zemalja. Milenijalci uključeni u studiju rođeni su u periodu od januara 1983. do decembra 1994. godine i predstavljaju specifičnu grupu ove generacije – oni koji imaju višu ili visoku školsku spremu, imaju puno radno vreme i uglavnom rade u velikim kompanijama. Milenijalci sve više preuzimaju visoke položaje u kompanijama i mogu uticati na to kako njihove kompanije rešavaju društvene izazove. Ovaj izveštaj takođe sadrži odgovore 1.844 pripadnika generacije Z iz Australije, Kanade, Kine, Indije, Velike Britanije i SAD. Ispitanici generacije Z su rođeni između januara 1995. i decembra 1999. Svi trenutno studiraju ili su dostigli prvi stepen obrazovanja. Više od trećine radi puno radno vreme (16%) ili delimično (21%).\ndeloitte istraživanje milenijalci nepoverenje


Srbija prvi put u mirovnoj misiji EU\nMinistar odbrane Dragan Šutanovac i načelnik Generalštaba Vojska Srbije general-potpukovnik Miloje Miletić sa svojim saradnicima posetili su američki nosač aviona USS''Enterprise''., 06. fenruar 2011.\nSrbija će uskoro po prvi put učestvovati u jednoj od mirovnih misija Evropske unije, i to u Somaliji.\nUključivanje njenih snaga u takve akcije analitičari vide kao bezbednosnu neminovnost na putu evrointegracija, ali i otopljavanje odnosa posle NATO bombardovanja.\nVojska Srbije učestvuje u pet mirovnih misija Ujedinjenih nacija, sa ukupno dvadesetsedam mirovnjaka, ali bi broj srpskih vojnika u multinacionalnim timovima uskoro mogao da bude veći.\nSrbija očekuje potpisivanje sporazuma sa Evropskom unijom o bezbednosti i vojnim i civilnim misijama na osnovu kojih će pripadnici njene vojske ići u misije EU.\nTanja Miščević, državni sekretar u Ministarstvu odbrane Srbije, izjavila je za naš radio da je Srbija zainteresovana za učešće u operaciji „Atalanta“ u borbi protiv pirata u vodama Somalije i da je o tome već razgovarano sa ministrima odbrane Gčke i Francuske.\n"Nadamo se da ćemo do kraja ove godine poslati bar jednog oficira na, za početak, jedan od grčkih brodova. A zatim na neki od francuskih brodova gde će kao posmatrač moći da pruži svoj doprinos i da, tako da kažem, stavi i zastavu Srbije među zastave svih zemalja Evropske unije koje učestvuju u vojnim i civilnim misijama", kaže Miščević.\nMirovna operacija „Atalanta” ima za cilj da suzbije delovanje gusara u Adenskom zalivu, gde se odvija oko 80 odsto svetske trgovine morem.\nVojni analitičar Aleksandar Radić, urednik biltena Defence and security, kaže za RSE da je u pitanju misija u kojoj ratni brodovi zemalja Evropske unije nadgledaju pomorski saobraćaj u somalijskim vodama i da će Srbija tamo slati mornaričke oficire.\n"Jeste to neobično, jer Srbija nema more, i interesantno je da će prvi ljudi Vojske Srbije koji će otići u misije van Ujedinjenih nacija biti pripadnici rečne flotile. Nakon raspada državne zajednice Srbija i Crna Gora mnogo mornaričkih oficira ostalo je na dužnosti u Srbiji, prekomandovani su u rečne jedinice, i oni predstavljaju neke od najosposobljenijih kadrova u sadašnjoj vojsci", naglašava Radić.\nVojska Srbije već učestvuje u mirovnim misijama Ujedinjenih nacija u Kongu, Liberiji, Obali Slonovače, Libanu i Kipru. Tanja Miščević kaže da će odlaskom i u operacije EU, biti učinjen korak dalje.\n"To znači da Srbija sada pokazuje potpuno drugačije razumevanje sopstvene bezbednosti. Danas se bezbednost ne brani na granicama države, već uključivanjem u različite misije", kaže ona.\nTanja Miščević, bez datuma\nIako simbolično po broju, prvo učešće Srbije u nekoj od mirovnih misija Evropske unije dolazi u trenutku kada su evropske integracije jedno od glavnih pitanja u državi.\nAleksandar Radić kaže da je jasno da je u tom kontekstu i namera da se ponudi i učešće u evropskoj mirovnjačkoj operaciji u Somaliji.\n"Mi smo tokom SFRJ u velikoj meri učestvovali u mirovnim misijama, u vreme kada je to bila socijalistička i nesvrstana zemlja, i sada je vreme da se vratimo i da prepoznamo koje nam misije donose najviše političke koristi. Ako želimo da uđeno u Evropsku uniju, podrazumeva se da treba da podelimo deo bezbednosnog posla i rizika sa zemljama članicama. I ovde smo pronašli priliku da pokažemo stručnost i osposobljenost, a da se pri tom ne postavlja pitanje koliko će ljudi biti angažovano i koliki je to rizik", naglašava Radić.\nŠutanovac na Enterprajzu\nMada Srbija nema more, prvi put se dogodilo da su najviši zvaničnici srpskih oružanih snaga posetili jedan američki nosač aviona.\nMinistar odbrane Dragan Šutanovac i načelnik Generalštaba Miloje Miletić obišli su USS “Enterpise” koji plovi u Sredozemnom moru.\nMarko Milošević, iz Centra za civilno-vojne odnose, smatra da ovaj događaj, kao i najava učešća u mirovnim misijama Evropske unije, jasno pokazuje značajno otopljavanje odnosa između Srbije i NATO zemalja nakon bombardovanja 1999. godine, ali i smer ka članstvu u severnoatlantskoj organizaciji.\n"Ali nekako se ta priča o NATO savezu pominje samo u kontekstu članstva u Evropskoj uniji. Politička odluka jeste da se saradjuje, ali se to ne govori dovoljno glasno zbog mogućeg odijuma javnosti. Zanimljivo je da naša vojska već mahom prelazi na NATO standard. To je standard najboljih i ne postoji ništa što je uporedivo sa tim. Mislim da sama vojska sa tim nema veliki problem. Problem je što će pitanje o članstvu u NATO, ako jednog dana dodje na red, morati da ide na referndum", kaže Miloševič.\nPrema podacima Ministarstva odbrane, saradnja Srbije i Sjedinjenih Američkih Država u oblasti odbrane najbolji je deo ukupnih bilateralnih odnosa.


BiH /Željka Cvijanović za Večernji list: "Zabrinjava porast islamskog radikalizma u BiH" / Radio Sarajevo\nFoto: Kabinet predsjednice RS\n16. 06. 2019. u 11:21:00 Radiosarajevo.ba\nPredsjednica RS-a Željka Cvijanović izjavila je da "veoma zabrinjava porast islamskog radikalizma u BiH" i da je apsurdno što se tim pitanjem, kao i povratkom džihadista ne bavi niko od stranih diplomata u BiH.\n"Mi imamo jasan zakon u BiH - onaj koji ide na strana ratišta mora biti strogo kažnjen, a imamo slučajeve ljudi koji su ratovali na strani terorista koji dobijaju blage kazne, kao da su išli raditi negdje na bauštelu, a ne ubijati i terorisati ljudi", rekla je Cvijanović za bh. izdanje Večernjeg lista.\nOna je podsjetila da je "svaki teroristički napad koji je izveden u svijetu na neki način povezan sa BiH bilo da je riječ o oružju ili dokumentima", te navela primjer New Yorka i Madrida.\nCvijanović je napomenula da je terorističkih napada bilo i u RS-u i u Federaciji BiH, te da je od nekoliko ambasadora zapadnih zemalja, kada ih je pitala šta misle o tim teroristima, dobila odgovor da, gledano prema postotku u odnosu na broj stanovnika, to nije veliki broj.\n"Zamislite tako stupidan odgovor. Umjesto da kažu kako ćemo zajednički riješiti taj problem. Dovoljan je samo jedan takav da pobije stotine ljudi. A kad neko danas javno govori o tome, Bošnjaci ga napadnu. To je velika sramota, jer mi ne govorimo o narodu, već o teroristima koji nam svima mogu nanijeti zlo", rekla je Cvijanović.\n"I tu smo zauzeli jasan stav. Od početka smo rekli da nam ne treba novca EU da zbrinemo te migrante, jer oni idu prema EU. Vi njih pustite da uđu i tamo rješavajte njihov problem. To je problem koji će još dugo trajati, jer nema nikakvog sistemskog rješenja za njega", ocijenila je Željka Cvijanović u intervjuu za Večerni list.\nTagovi: Željka Cvijanović terorizam intervju BiH\nBiH / Cvijanović na komemoraciji žrtvama Jasenovca: Danas živimo u slobodi i imamo RS\nB. Luka / Cvijanović: Poziv Zvizdiću je dokaz da niko ne tretira BiH kao ozbiljnu državu\nPoruke / Cvijanović: Ustavni sud BiH donosi političke odluke


Lapovo - Radnici “Prvog maja” iz Lapova, njih oko 180, i juče su više od tri časa protestovali ulicama ove šumadijske varošice i u više navrata pokušavali da izađu na autoput Beograd - Niš i telima zaustave saobraćaj, u čemu ih je sprečio kordon policije.\nPolicija je i danas sprečila radnike GIK "1.maj" iz Lapova da, u znak protesta što sedam meseci nisu primili platu, blokiraju autoput Beograd-Niš. Radnici su, počev od 10.30 sati, dva sata pokušavali da priđu autoputu i da ga blokraju, ali im to nije dozvolila interventna jedinica policije.\nLapovo -- Policija je i danas sprečila radnike GIK "1.maj" iz Lapova da, u znak protesta što sedam meseci nisu primili platu, blokiraju autoput Beograd-Niš. Radnici su, počev od 10.30 sati, dva sata pokušavali da priđu autoputu i da ga blokraju, ali im to nije dozvolila interventna jedinica ...\nLapovo -- Policija je intervenisala sprečavajući radnike fabrike “Zastava elektro” i GIK “Prvi maj” da legnu na autoput i blokiraju ga. Radnici fabrika “Zastava elektro” iz Rače kragujevačke I GIK ”Prvi maj” iz Lapova, posle nekoliko meseci štrajka pokušali su danas da blokadom auto puta od svojih ...\nRadnici iz Lapova prete kolektivnim samoubistvom\nRadnici AD GIK “1.maj” u Lapovu, koji su u štrajku više od dva meseca, nezadovoljni privatizacijom svoje firme i odbijanjem novog gazde da ispuni obaveze iz kuporpdajnog ugovora, koje se odnose na socijalni program, najavili su za danas kolektivno samoubistvo na železničkoj stanici i auto-putu u ...


Kinezi grade toplodalekovod od Obrenovca do Novog Beograda - Gradjevinarstvo.rs\nKinezi grade toplodalekovod od Obrenovca do Novog Beograda\n08.06.2017. | Tanjug\nMemorandum o razumevanju za projekat izgradnje toplodalekovoda Obrenovac - Novi Beograd potpisan je sa kompanijom Power Construction Corporation of China. Projekat bi koštao oko 200 miliona evra, a nakon izgradnje toplodalekovoda, dugog 28 kilometara, bilo bi obezbeđeno smanjenje uvoza gasa i otvorena mogućnost da Beograđani imaju jeftinije grejanje.\nSporazum su potpisali ministar rudarstva i energetike Aleksandar Antić, predstavnik kineske kompanije Jang Fan, gradonačelnik Beograda Siniša Mali, v.d. direktor EPS-a Milorad Grčić i direktor Beogradskih elektrana Goran Aleksić. Memorandum o razumevanju je krovni sporazum, sledi usaglašavanje konkretnih detalja, a ministar Antić se nada se da će to biti gotovo do kraja godine kako bi naredne usledio početak radova, a ceo projekat bio gotov do 2020. godine.\nMinistar Antić rekao je da je ovo veliki dan za Beograd, te da će realizacijom ovog projekta biti ostvaren višedecenijski san o povezivanju obrenovačkog TENT-a i toplane Novi Beograd. On je podsetio da je izgradnja toplodalekovoda započela 1995. godine, da su postavljene i cevi, ali da je nakon 2000. godine, projekat stopiran.\nGradonačelnik Beograda Siniša Mali istakao je da će izgradnja toplodalekovoda omogućiti da se topla voda koja se sada izliva iz TENT-a u Savu, iskoristi, čime se postižu znatne uštede i smanjuje zagađenje reke. On je naveo i da Beogradske elektrane godišnje uvezu gas u vrednosti od 140 miliona evra.\n- Razgovaraćemo sa Kinezima da projekat bude komercijalan - rekao je Mali i dodao da kineske kompanije imaju stav da sve što mogu rade zajedno sa srpskim kompanijama.


Regioni - datum: 2020-02-21 ODRŽANA RADIONICA ZA ROMKINJE IZ BERANA I BIJELOG POLJA\nSa radionice Iskorijeniti prisilne brakove\nBIJELO POLjE – U organizaciji Njemačkog HELP - a, a u saradnji sa Crvenim krstom Crne Gore i opštinskim organizacijama Crvenog krsta Berane i Bijelog Polja, u Beranama je organizovana radionica za Romkinja iz ova dva grada. Na radionici bilo je riječi o ranim brakovima kod pripadnika Romske populacije, ugovorenim brakovima, kao i Romskim pitanjima vezanim za ovu temu. Ovo je bila samo jedna od planiranih radionica koje će se organizovati na ovu temu u Crnoj Gori.Opštinska organizacija Crvenog krsta Bijelo Polje uputila je je nekoliko Romkinja kako bi se na što kvalitetniji način informisali o ovim temama. Među pripadnicama iz Bijelog Polja predavanju je prisustvovala i predsjednica Romske NVO Zineta Selimović, koja je naglasila značaj ovih aktivnosti.\n-Radimo sve da ovih pojava bude na najmanjem mogućem nivou. Da iskorijenimo te pojave i na pravi način se uključimo u društvenu zajednicu.Prepoznao je problem i lokalni akcioni plan za Rome, koji između ostalog ima mjeru kojom se predviđaju aktivnosti na prevenciji maloljetničkih ili prisilnih brakova među romskom populacijom. Pomenuti problem se prepoznaje kao važan i sa posebnom pažnjom mu se pristupa-kazala je Selimović.